9 Tips Membeli Belah Menjimatkan Masa Di Pasar Raya Seperti Tesco Dan Mydin

Ibu atau bapa yang berkerjaya selalu merasakan masa terlalu mencemburui mereka. Asyik tak sempat. Terlalu sibuk nak buat semua benda. Nak pergi ke pasar raya beli susu tapi pelbagai halangan perlu ditempuh seperti anak buat perangai, trafik sesak, pasar raya padat dengan pelanggan dan macam-macam lagilah.

Di sini kami ingin berkongsi 9 tips agar anda dapat menjimatkan masa ketika membeli-belah di pasar raya.

Anda mungkin mempunyai hari dan waktu pilihan tersendiri untuk keluar membeli-belah tapi pernah tak kadang-kadang anda pergi ke kawasan berdekatan pasar raya atau memerlukan satu, dua barang sahaja secara tiba-tiba? Oleh itu, kami sarankan anda supaya sentiasa bersiap sedia dengan senarai barang yang anda ingin beli.

Gunakan aplikasi "notes" dalam telefon anda untuk menyimpan senarai barang yang kehabisan di rumah. Senarai ini juga boleh dikemaskini dengan bahan resepi setiap kali anda mempunyai idea baru untuk memasak.

Anda tidak akan lagi terkial-kial sambil berjalan menonong memikirkan apa yang perlu dibeli apabila TERkunjung ke pasar raya.

Jika anda tiada masa dan terlalu sibuk untuk membuat senarai, anda boleh juga gunakan bantuan teknologi dengan menangkap gambar sebelum anda pergi ke pasar raya. Ambil gambar bahagian dalam peti sejuk dan juga barang di kabinet dapur. Dengan ini, memori anda tidak akan lupa barang yang kehabisan atau ingin dibeli ketika di pasar raya. Cuma skrol saja galeri album gambar!

Cara paling mudah dan cepat untuk membaca risalah pasar raya adalah dengan memberi perhatian pada muka surat paling hadapan dan paling belakang kerana di situlah terletaknya promosi jualan paling menguntungkan. Selain itu, anda juga boleh menyemak risalah untuk barang yang anda ingin beli.

Ada kalanya pasar raya akan kehabisan stok barang. Ada sesetengah orang sanggup menghabiskan masa dengan berkunjung ke pasar raya yang lain untuk mencari barang yang diinginkan. Namun, jika anda seorang yang sibuk, anda perlu menjadi lebih fleksibel.

Sebagai contoh, jika anda tidak dapat membeli tomato ceri, gantikan dengan tomato bersaiz biasa. Ataupun jika anda tidak dapat membeli keju cheddar, boleh digantikan dengan keju parmesan dan sebagainya. Ini menjimatkan masa anda selain menjadikan anda seorang yang lebih kreatif di dapur!

Luangkan masa seminit atau dua sahaja (maksimum) untuk mencari barang yang ingin dibeli. Sekiranya masih tidak dijumpai, jangan malu-malu untuk bertanya dengan pekerja yang paling hampir dengan anda.

Walaupun ada sesetengah pekerja mengambil sikap sambil lewa, sombong dan tak mahu membantu tetapi sebenarnya masih ramai lagi pekerja berdedikasi di Malaysia ini.

Anda sering membeli-belah di pasar raya besar dan hypermarket seperti Tesco, Giant dan Aeon? Kadang-kadang di pasar raya ini terdapat terlalu banyak jenama dan pilihan untuk sesuatu barang. Sebagai contoh, ada 27 pilihan mentega kacang yang membuatkan anda sendiri pening nak pilih yang mana satu. 15 jenama sardin dan 31 jenis susu pekat. Mana satu pilihan hati? Nak tengok harga, kuantiti, kualiti atau jenama?

Benda ini sebenarnya mudah, tapi minda anda di'susah'kan sehingga memenatkan badan kerana sindrom 'analysis paralysis'. Oleh itu, sesekali anda boleh cuba pergi ke kedai runcit berdekatan rumah ataupun pasar mini seperti 99 Speedmart dan kedai sensei. Jimat masa, jimat wang dan jimat tenaga!

Anda dah habis membeli barang dan menuju ke kaunter juruwang. Tapi semua kaunter penuh dan anda tak tahu nak beratur di belakang siapa?

Anda nampak dua orang lelaki sedang beratur dengan beberapa barang sahaja di tangan mereka. Anda juga nampak seorang wanita dengan troli yang melimpah di kaunter sebelah. Mesti anda rasa nak pergi ke kaunter pertama kan?

Menurut Profesor Dan Meyer, setiap orang di hadapan anda menambah 48 saat hanya untuk beredar. Walau bagaimanapun, hanya 2.8 saat sahaja diperlukan bagi setiap satu barang yang dibeli. Oleh itu, anda boleh cari dan beratur di belakang orang yang beli berpuluh jenis barang berbanding 2 orang yang membeli sedikit saja.

Selain itu, laluan bayaran tunai lebih pantas daripada bayaran kredit.

Pernah tak cashier bungkus barang anda sampai terkoyak beg plastik sebab terlalu berat? Ataupun barang basah dicampur bersama barang kering? Ataupun dia bungkus sampai penyek roti anda?

Jika anda bawa beg sendiri, anda boleh susun dan bungkus sendiri barang-barang anda. Kumpulkan barang mengikut kategori seperti sejuk beku, barang sejuk, keropok serta roti. Asingkan barang berat dan ringan. Apabila anda pulang ke rumah, anda menjimatkan masa kerana kesemua barang ini boleh dikeluarkan bersama.

Tapi kalau nak bungkus barang sendiri, buatlah dengan pantas serta efisien ya. Janganlah terhegeh-hegeh sehingga membuatkan barisan jadi panjang di kaunter.

Anda boleh membeli barang yang tidak mudah rosak seperti sabun basuh baju, peralatan mandi, tisu dapur dan peralatan mencuci dari laman web beli-belah dalam talian. Selain menjimatkan masa, anda juga tidak perlu bersusah-payah ke pasar raya dan hanya menunggu barang tiba ke pejabat atau rumah.

Sekiranya anda belum bersedia dan masih ragu-ragu untuk membeli barang basah seperti ayam dan ikan secara dalam talian, anda masih boleh membeli makanan dalam tin, makanan sarapan pagi dan makanan kering di situ.

Ada sesetengah laman web memberikan kupon diskaun atau anda boleh perhatikan sendiri promosi yang ditawarkan. Bila tiba hujung minggu, anda cuma perlu beli barang basah sahaja di pasar raya. Jimat masa kan!


6 Pembelian Terburuk Alex Ferguson Bersama Manchester United

Tidak dinafikan lagi Sir Alex Ferguson terkenal dengan kebijaksanaan beliau menguruskan Manchester United dan juga bakatnya mengesan dan merekrut pemain bertaraf dunia. Namun sepanjang 27 tahun kariernya di Manchester United, beliau tidak terkecuali daripada membuat beberapa pembelian yang dianggap tidak membuahkan hasil. Ketika beliau bersama Manchester United, beliau telah membuat pembelian sejumlah 99 pemain kesemuanya.

Ini antara 10 pembelian pemain yang terburuk yang dilakukan beliau ketika bersama Manchester United :

Pada tahun 2003, Ferguson membawa masuk pemain yang kurang terkenal, Djemba-Djemba dari Nantes dengan bayaran £3.5 juta, dengan komen beliau ketika itu "Dia kelihatan seperti seorang pemain Manchester United dari setiap sudut,". Namun, beliau salah. Pemain yang berasal dari Cameroon ini membuat debut pertamanya dengan terjahan agresif ke atas pemain Arsenal, Sol Campbell, yang mana dilabelkan sebagai kejam oleh Arsene Wenger yang menyebabkan pemain pertahanan muda Arsenal itu terpaksa dibuang.

Djemba-Djemba hanya bertahan selama 2 musim sebelum dijual kepada Aston Villa dengan nilai jualan hanya £1.5 juta. Beliau selepas itu berpindah ke kelab Eropah, dan juga ke kelab Qatar, Israel dan Indonesia.

Walaupun sudah berada di penghujung kariernya ketika beliau menandatangani pemain Tiago Manuel Dias Correia pada tahun 2010, ia masih mampu memberikan pengajaran yang bernilai kepada Ferguson. Beliau tidak pernah melihat Bebe bermain dari jarak dekat, dan hanya bergantung kepada rakaman video dan juga cadangan pemerhati bola sepak.

Bebe hanya berumur 20 tahun ketika Red Devils membayar £7 juta untuk seorang penyerang, namun beliau hanya banyak diturunkan betul-betul sebelum beliau dipinjamkan kepada beberapa kelab, yang mana tiada satu pon berhasil. Akhirnya Bebe menyertai Benfica pada tahun 2014 dan selepas itu diberli oleh kelab Eibar.

Ferguson menghadapi masalah besar untuk mencari pengganti di bahagian penyerang selepas Cristiano Ronaldo keluar menyertai Real Madrid pada tahun 2009. Beliau cuba mendapatkan khidmat pemain sayap Perancis ini, daripada Bordeaux tahun yang sama dengan bayaran sekitar £3 juta.

Laju dan dengan kebolehan untuk menggelecek melepasi pertahanan lawan, namun cara Obertan membuat keputusan membuktikan beliau tidak cukup hebat, dan juga dibelenggu dengan kecederaan mengejut. Beliau hanya bertahan 2 musim sebelum dijual kepada Newcastle Unted. Sekarang beliau bermain untuk kelab West Bromwich Albion.

Ketika United membayar £28 juta untuk membawa Veron dari Lazio pada tahun 2001, ia telah memecahkan rekod pembelian di Britain. Veron telah mempunya reputasi besar dan juga telah memenangi liga Itali dan Coppa Italia, namun beliau tidak dapat memberikan impak yang diharapkan kerana cara permainan di England yang terlalu laju untuk pemain Argentina ini. Ferguson mempertahankan Veron di depan journalis pada tahun 2002 dengan berkata "Beliau adalah pemain yang sangat berbakat, dan anda semua adalah bodoh,"

Namun, Veron dijual kepada Chelsea pada tahun 2003 melebihi separuh harga ketika dibeli United iaitu £15 juta, betul-betul selepas United menjuarai Liga Inggeris. The Times menyenaraikan Veron sebagai pemain yang paling teruk pernah ditandatangani oleh Manchester United dan Chelsea.

Sebelum kehadiran Park Ji Sung yang memberi khidmat kepada kelab ini, United mempunyai seorang pemain dari Asia, Dong Fangzhuo, yang dibeli dari kelab China, Dalian Shide, dengan bayaran permulaan sebanyak £500,000 pada tahun 2004. Ia boleh mencecah hingga £3.5 juta, bergantung kepada penampilan dalam perlawanan, namun beliau tidak diturunkan sekerap yang disangka. Harapan United ketika itu adalah dengan pembelian Fangzhuo, ia dapat membantu penjualan jersi di Asia dan juga dapat membantu prestasi mereka di atas padang.

Malangnya, tak seperti Park Ji Sung, penyerang dari China ini tidak menjadi di Old Trafford, dan menghabiskan kebanyakkan masanya dipinjamkan kepada Royal Antwerp atau menjadi pemain simpanan sebelum pulang ke China pada tahun 2008.

2 pemain dibeli sekaligus pada tahun 2003, iaitu Kleberson dan Cristiano. Namun apa yang menyedihkan kerjaya mereka di Old Trafford berakhir dengan cara yang sangat berbeza. Bintang Portugal Cristiano telah memenangi banyak trofi termasuk 3 kali juara Liga Inggeris, Liga Juara-Juara Eropah dan juga Piala FA.

Kleberson bermula dengan memenangi Piala Dunia 2002, tetapi kerjayanya di United tidak dapat menyamai pencapaian lamanya. Dibeli dengan harga £6.5 juta, beliau pernah memenangi Piala FA 2004, namun beliau tidak disenaraikan dalam barisan pemain bermula dari suku akhir hingga United memenanginya. Selepas 2 musim, Ferguson menjualnya kepada kelab Brazil, Besiktas.


Sebelum peti sejuk dicipta, macam mana orang dulu-dulu simpan makanan?

Pernah tak anda terfikir, macam mana orang dulu-dulu simpan makanan, bahan-bahan memasak dan ais sebelum peti sejuk dicipta?

Teknologi ini digunapakai seawal kurun 300 sebelum masihi lagi ketika Zaman-zaman Negeri Berperang (Warring States Period). Dipercayai sebagai rekaan penyejuk pertama di dunia, peti unik yang dipanggil "tong bing jian" (peti ais gangsa) ini ditemui oleh ahli arkeologi pada tahun 1978 di China.

Anda mesti tak percaya negara padang pasir pun boleh ada sistem penyejuk yang kreatif dan canggih.

Pada tahun 500 sebelum masihi, struktur kubah berlapis ini dibina menggunakan pasir, tanah liat, putih telur, bulu kambing dan abu di negara Iran. Struktur yang digelar yakhchal ini digunakan untuk menyimpan makanan, ais dan salji.

Dinding yang tebal ini mampu menjadi penebat haba yang baik dan menyimpan salji serta ais di dalamnya walaupun cuaca panas terik. Untuk mengetahui rahsia saintifik di sebalik kehebatan yakhchal, anda boleh baca di sini.

Jika anda pernah menonton filem Frozen, anda pasti tertarik dengan intro filem ini di mana ramai lelaki gagah bekerjasama memotong dan mengangkut ais kan? Memang beginilah yang dilakukan oleh orang zaman dahulu sebelum adanya peti ais.

Mereka akan memotong blok-blok ais dari sungai atau tasik yang beku. Kemudian blok ais ini akan dibawa menggunakan kuda menuju ke gudang yang dipanggil 'rumah ais' yang dibina menggunakan bahan-bahan penebat haba.

Blok-blok ais akan ditaburkan dengan serbuk kayu ke seluruh permukaan untuk mengelakkan daripada cair. Ais yang disimpan akan digunakan pada musim panas.

Peti sejuk yang digelar "refrigeratory" ini dicipta pada tahun 1803 oleh seorang petani di Maryland, Amerika Syarikat bernama Thomas Moore. Rekaan tong kayu yang dibalut menggunakan kulit arnab dan diisi dengan ais ini dan telah dipatenkan dan mendapat pengiktirafan oleh Presiden ketika itu, Thomas Jefferson.

Moore mendapat idea apabila beliau memikirkan cara untuk mengekalkan kekerasan mentega yang ingin dijual di pasar. Dengan kos $4, Moore berjaya mereka satu 'peti ais'.

Selepas itu, lebih banyak 'ice box' direka menggunakan konsep yang seakan-akan sama. Kotak atau peti yang diisi dengan digunakan untuk menyimpan makanan agar ia tahan lebih lama. (Masa ni belum ada elektrik ya harap maklum)

Bagi negara-negara yang tidak mempunyai empat musim atau ais, terutamanya Asia Tenggara, orang zaman dahulu akan menggunakan pelbagai kaedah untuk menyimpan makanan seperti menggunakan garam atau larutan garam, menjemur sehingga kering, menyalai, menapai, menjeruk atau tanam di dalam tanah.

Selain itu, mereka akan memasak makanan dengan lama (seperti rendang dan serunding) sehingga makanan itu tidak mudah basi.

Sebab itulah banyak makanan dicipta seperti ikan kering, ikan masin, daging salai, sardin dalam tin, jeruk, tapai dan kimchi. Orang zaman dahulu sangat kreatif dan inovatif untuk menjalani kehidupan seharian.


Hari Air Sedunia 2017: 10 Gambar Yang Mampu Membuat Anda Rasa Insaf

Jika anda tidak tahu, 22 Mac setiap tahun diisyatiharkan sebagai Hari Air Sedunia (World Water Day). Walaupun air merupakan satu keperluan harian, percaya atau tidak kira-kira 650 juta manusia, iaitu lebih kurang 10% manusia tidak mempunyai akses kepada air bersih.

Hal ini mendedahkan mereka kepada risiko penyakit berjangkit dan juga kematian pra-matang bagi bayi.

Hari Air Sedunia ini telah diisytiharkan oleh pihak United Nation (UN) untuk memberi kesedaran kepada kita supaya menghargai air dan tidak membazir air dalam kehidupan seharian.

Mengikut anggaran UN, sumber air yang tidak bersih boleh menyebabkan penyakit bahaya kepada kanak-kanak, membunuh 900 juta kanak-kanak bawah umur 5 tahun atau anggaran seorang kanak-kanak setiap 2 minit.

Tema Hari Air Sedunia 2017 adalah "Mengapa Membazir Air?" (Why Waste Water?) Majoriti air sisa daripada rumah dan industri telah dilepaskan ke alam sekitar tanpa dirawat dengan sepatutnya dan telah mencemarkan alam sekitar.

Sempena Hari Sedunia ini juga, berikut adalah gambar-gambar dari seluruh dunia bagaimana sukarnya penduduk di sesetengah kawasan mendapatkan air bersih untuk kegunaan seharian. Diharapkan ianya dapat memberikan sedikit keinsafan dan membuat kita lebih bersyukur dengan nikmat air bersih yang kita perolehi.


Lelaki Ini Persoalkan Mengapa Lembaga Penapisan Filem Benarkan Tayangan 'Beauty and The Beast' Tanpa Potongan

Saya mewakili diri saya sendiri dan apa yang saya akan tuliskan ini adalah pandangan saya sendiri yang pelik dengan penarikan balik syarat tayangan yang dikenakan oleh Lembaga Penapisan Filem (LPF) kepada filem Beauty and The Beast (BnTB)

Saya adalah salah seorang penyokong syarat yang dikenakan. Hujah saya mudah sahaja, saya amat menyokong tindakan tersebut kerana elemen LGBT bukan sesuatu yang norma.

Apabila satu dunia mula berbicara berkenaan tindakan LPF tersebut, sebagai seorang Muslim saya sebenarnya kita menongkah arus dan membaca keputusan tersebut diumumkan kerana ini menunjukkan walaupun kita sebuah negara yang kecil, keberanian kita sebenarnya besar.

Menentang sebuah gergasi dalam industri hiburan yang selama ini mempunyai imej bersih dalam produknya, menentang pendokong agenda LGBT dan tak mempedulikan sentimen sesetengah pihak dalam negara, itu semua tindakan yang patut dipuji.

Perkara-perkara beginilah yang membuatkan ramai rakyat yang tidak dapat mempercayai ketulusan kerajaan pemerintah.

Setelah dihimpit, diasak dan dikritik, akhirnya yang batil juga diangkat. Membaca penerangan pihak LPF berkenaan penarikan syarat potongan BnTB itu juga tidak langsung membantu menjelaskan apa sebenarnya yang membolehkan BnTB ditayangkan di pawagam tanpa sebarang potongan.

Saya bukanlah pakar dalam bidang potongan filem tetapi sifat berdolak dalih dan tidak tetap pendirian yang kemudiannya cuba dijustifikasi sebagai "cuba untuk berlaku adil terhadap semua" merupakan satu percubaan yang sangat lemah hujahnya.

Membaca berita yang tayangan akan dilakukan dalam kategori kelulusan PG13 yang sama tanpa sebarang potongan merupakan tamparan kepada kami penyokong tindakan awal LPF. Jika diluluskan untuk tontonan tanpa potongan tetapi dinaikkan had umurnya ke 18 tahun ke atas rasanya lebih munasabah.

Dengan bahang pilihanraya yang semakin terasa, wujudnya kontroversi seperti ini sedikit sebanyak akan membentuk persepsi orang ramai terhadap kerajaan khasnya Kementerian Dalam Negeri.

Di mana konsistensi kerajaan kita? Jika BnTB boleh, selepas ini apa pula yang boleh dan apa pula yang tidak boleh? Saya percaya LPF mengecewakan jutaan rakyat di Malaysia dengan tindakan terbaru pihak anda yang tidak konsisten serta senang berubah-ubah.

Kini pengeluar filem sudah tahu; tidak salah memasukkan elemen LGBT secara terbuka dalam filem untuk tontonan masyarakat kita kerana BnTB boleh lulus. Bukankah itu perkara yang patut hendak kita kawal apabila kita diberi kuasa membuat dasar?

Saya ucapkan selamat berjaya kepada pihak LPF di masa akan datang dan saya doakan agar pihak LPF tegas dalam menangani gejala LGBT ini.


Kisah banduan ini pasti mampu membuatkan airmata anda mengalir

Jackson (bukan nama sebenar) ialah seorang lelaki yang dihukum penjara selama setahun kerana kes rompak yang dilakukannya.Sepanjang hidupnya di penjara, tiada sesiapa pun yang menjenguk atau melawatnya.

Walaupun ramai banduan-banduan lain di penjara itu dikunjungi sahabat handai dan keluarga dengan membawa pelbagai makanan yang enak, Jackson hanya menulis surat kepada ibu bapanya dengan menyatakan dia tidak perlukan apa-apa, cukup sekadar mereka datang mengunjunginya kerana terlalu rindu kepada mereka.

Namun, setelah lama menanti, tiada sesiapa pun yang datang, malahan suratnya juga tidak pernah berbalas. Dia langsung tidak tahu apa situasi di rumahnya hingga dia merasakan bahawa ibu bapanya mungkin sudah tidak lagi sayang padanya.

Sehinggalah pada suatu hari, Jackson dan beberapa lagi banduan lain yang bercadang ingin lari dari dari penjara, ada seseorang yang datang padanya dan berkata " Jackson! Ada orang ingin bertemu dengan kau!". Teruja dengan berita itu, dia membatalkan hasrat untuk lari dan berjumpa dengan orang yang dimaksudkan itu.

Tidak lama kemudian, dia terlihat kelibat ibunya yang tampak letih dan dimamah usia. Sejurus itu ibunya terus menangis dan berkata "Nak, maafkan ibu dan ayah. Suratmu dah lama kami terima dan tidak sikit pon kami benci kepada kamu.

Cuma sekarang ayahmu sedang sakit dan ibu tiada pilihan selain menjaganya setiap hari. Maafkan ibu ya." Seorang daripada pegawai penjara yang berdekatan dengan mereka kemudian menghentikan perbualan dua beranak ini dan memberikan semangkuk mi panas kepada ibu tua yang tidak bermaya itu.

"Mak cik, nah makan sedikit, nanti boleh sambung berbual" tetapi ditolak dengan baik oleh ibu itu, " Eh tak perlu..saya tak sedap hati.."

"Mak cik, ibu saya pun lebih kurang sebaya dengan mak cik. Saya tersentuh melihat kesungguhan mak cik untuk datang melawat anak mak cik, jadi anggaplah mi ini adalah hidangan dari anak mak cik sendiri"

Ibu Jackson pun menikmati juadah itu dan ternyata dia kelihatan sangat lapar seperti sudah beberapa hari tidak makan.

Setelah selesai makan, Jackson bertanya kepada ibunya, " Ibu, apa yang berlaku kepada kaki ibu? Di mana kasut ibu?" Lalu jawab ibunya " Ibu berkaki ayam ke sini nak, kasut ibu sudah lama rosak."

Ternyata ibu tua ini berjalan kaki tanpa sebarang alas hanya untuk bertemu anak kesayangannya! Jarak pejalanan beratus kilometer yang bergunung-ganang hanya kerana puteranya. "Kenapa ibu tak naik teksi dan kenapa tak beli kasut yang baru?" Soal Jackson lagi ingin tahu.

"Tak perlu lah naik teksi, berjalan kan lebih sihat. Lagipun, keadaan di rumah kita sekarang tidak begitu bagus, haiwan ternakan banyak mati terkena penyakit, dan ayahmu juga tidak sihat, perlukan wang yang banyak untuk rawatannya. Maafkan ibu ya, harap kamu tidak salahkan kami." Jelas ibunya panjang lebar.

Dalam menahan sebak Jackson bertanya lagi " Sekarang bagaimana keadaan ayah, ibu?"

Seketika ibunya hanya diam sambil mengesat air mata yang mula berlinangan, "Ayah baik-baik saja, dia berpesan kepadamu supaya tidak mengalah, dan cuba untuk berubah menjadi orang yang lebih baik,"

Tidak lama selepas itu ketika waktu melawat sudah tamat, pegawai yang memberi makanan tadi menghantar pula satu bungkusan bersama dengan satu sampul kepada si ibu. "Mak cik, ini sedikit buah tangan dari kami, belilah kasut baru sebelum pulang supaya mak cik tak jatuh sakit, jika tidak pasti Jackson bertambah sedih."

"Maaf ya tapi mak cik tak boleh terima. Cukuplah sekadar kamu menja anak mak cik dengan baik sepanjang dia di sini. Jika mak cik terima, bertambah besar hutang budi mak cik.."

Lalu dibalas lagi oleh pegawai itu " Mak cik, tak mungkin seorang anak sanggup untuk melihat ibunya menderita. Dan jika saya sanggup hanya melihat seorang ibu tua berjalan jauh tanpa memakai kasut tanpa menghulurkan bantuan, jika ibu saya masih hidup dia juga pasti tidak akan maafkan saya."

Jackson menangis teresak-esak setelah menyaksikan situasi itu sambil dipimpin kembali ke sel penjaranya. Pegawai itu memujuknya dengan berkata " Tak usah bersedih lagi, ibumu sanggup bersusah-payah untuk ke sini melihat anak kesayangannya, sepatutnya kamu senyum gembira dengan pengorbanan itu. Benarkan saya membantu kamu untuk membuka bungkusan yang telah ibumu sampaikan sebelum dia pulang tadi." Sejuruh melihat isi bungkusan tersebut, mereka kelihatan amat terkejut.

Bungkusan yang pertama berisi kuih pau dan roti yang sudah agak keras beserta dengan secebis surat yang tertulis "Anakku, maafkan ibu ya, cuma ini sahaja yang mampu ibu bawa dan beri kepada kamu, kerana di rumah kami sudah tidak ada apa-apa lagi. Ibu cuma mapu memohon sedekah dari orang-orang yang menjual semua ini untuk kamu makan."

Manakala di dalam bungkusan kedua pula, terdapat sebuah peti kayu yang didalamnya berisi abu. Berderai air mata Jackson lalu dia terus meminta kepada pegawai itu untuk bertemu kembali dengan ibunya, dan dia bertanya.

Ibunya yang sudah uzur dengan rambut keputihan, tertunduk dan dengan lemah dia menjawab, "Itu lah ayahmu, nak. Demi mencari wang untuk datang menjenggukmu, dia berkerja tanpa henti siang dan malam kerana terlalu rindukan kamu. Tetapi akhirnya dia tidak dapat bertahan lagi, tetapi sebelum dia menghembuskan nafas terakhir, dia sempat meminta supaya ibu ke sini dan membawa abunya untuk kamu. Dia terlalu teringin melihat kamu walau hanya sekali, anakku."

Jackson terus rebah melutut ke tanah, air matanya berjujuran, berderaian menangis semahunya dan dia hanya mampu mengeluarkan kata-kata ini, "Ayah! Jackson menyesal dan berjanji akan berubah. Jackson pasti akan berubah!" Ibunya tersenyum gembira melihat gelagat anak tunggalnya itu yang masih menangis seperti bayi yang masih kecil, dan terus dia berakata, "Anakku, berjuanglah sehabis baik.

Umurmu masih muda, jangan sia-siakan hidupmu, berusahlah semaksima mungkin untuk hidupmu di masa depan. Ibu yakin kamu mampu, anakku."

Kasih ibu bapa, tiada penghujung, tiada batasan, tiada taranya. Demi seorang anak, ibu bapa sanggup menggadai nyawa hanya untuk anak kesayangan mereka walaupun anaknya seorang banduan. Ibu dan ayah, anakmu sayang kalian!


Restoran ini beri diskaun kepada pelanggan yang anaknya berkelakuan baik

Makan di luar (restoran) bersama keluarga adalah aktiviti menarik bagi setiap keluarga meluangkan masa berkualiti antara satu sama lain. Namun begitu, pernahkah anda ke sebuah restoran tetapi malangnya suasana di restoran tersebut tidak tenteram disebabkan terdapat kanak-kanak yang berlari berkeliaran dan membuat bising.

Ada sesetengah ibu bapa yang cukup menjaga adab anak mereka di kedai makan. Malangnya ada juga yang membiarkan anak mereka membuat bising dan berlari berkejaran dengan alasan anak mereka masih kecil lagi. Perkara ini haruslah dielakkan memandangkan tanggungjawab mendidik akhlak anak-anak haruslah dilakukan dirumah oleh ibu bapa.

Bagi menghargai ibu bapa yang mempunyai anak-anak kecil yang berkelakuan baik di restoran, sebuah restoran di Itali ini akan memberikan diskaun tambahan kepada ibu bapa yang mempunyai anak berkelakuan baik ketika makan di restoran mereka.

Tindakan pemilik restoran ini berbuat demikian harus dipuji dan diharapkan dapat menggalakkan lebih ramai ibu bapa lebih peka dengan perangai anak masing-masing di tempat awam.


Buah-buahan yang pelik dan tidak diketahui kewujudannya

Pernah tak anda terfikirkan tentang wujudnya buah-buahan yang pelik yang ada di serata dunia ni yang pelik dari segi saiz, bentuk, rasa atau warna? Untuk artikel kali ini, saya nak kongsikan kepada anda tentang beberapa buah yang pelik dan menarik yang mungkin anda semua tak pernah tengok lagi. jom.

Buah kuning ini diberi nama buah tangan Buddha kerana buahnya terbahagi ke dalam seperti jari tangan manusia. Buah ini ditemui di Asia. Buah Tangan Buddha ini memiliki kulit tebal dan hanya mempunyai sedikit isi. Buah ini digunakan di Jepun dan China sebagai aromaterapi di bilik tidur kerana buah ini memiliki bau seperti bau buah yang kuat. Dalam masakan Barat, buah ini dianggap sangat berharga.

Buah ini memiliki banyak nama seperti kiwano, melon bertanduk, timun bertanduk, labu lindung, melon jelly. Buah ini merupakan salah satu dari buah asli dari Afrika, tetapi ia juga tumbuh di California, Chille, Australia dan Selandia Baru. Di California, buah ini dikenali sebagai buah Blowfish. Walaupun buah ini dapat dimakan, buah kiwano ini lebih banyak digunakan sebagai makanan dekorasi.

Yangmei adalah tanaman asli dari Asia Tenggara, terutama China. Pohon ini banyak digunakan sebagai ornamen di taman dan kebun-kebun buahan. Buah ini memiliki warna merah terang dan rasa masam manis. Di tengah-tengahnya terdapat benih/biji, dengan diameter setengah dari buahnya.

The monstereo, windowleaf, Mexican breadfruit, Swiss cheese plant, ceriman, fruit salad plant, monster fruit, atau apapun nama bagi buah pelik ini adalah lebih dikenali sebagai deliciosa monstera. Buah yang berasal dari jenis anggur ini merupakan tanaman asli dari Mexico dan Panama. Tinggi pokoknya dapat mencapai sehingga 20 meter. Buah ini secara puratanya berukuran 25 cm, dan kelihatan seperti telinga hijau. Buah ini digunakan untuk mengubati penyakit arthritis atau gigitan ular.

Buah yang dinamakan tamarillo ini adalah saudara rapat kepada buah tomato yang selalu digunakan di dalam masakan di Malaysia. Buah ini tumbuh banyak di Ecuador, Peru dan Colombia dan rasanya seakan-akan buah Passion Fruit. Masyarakat di sana juga membuat jus daripada buah ini dan ada segelintir masyarakat di Bolivia menggunakannya untuk memasak terutama untuk dibuat sos. Dalam industri makanan, buah ini digunakan sebagai bahan pengawet kerana buah ini kaya dengan pectin.

Ada banyak lagi buah yang pelik-pelik di dunia ini. Buah-buahan yang saya kongsikan ini dianggap pelik di dalam masyarakat Malaysia namun bagi orang Barat, mereka beranggapan buah salak, belimbing atau buah nona adalah buah yang pelik kepada mereka. Perkara ini terpulang kepada pengalaman masing-masing. Anda pula bagaimana?


Tindakan Berani 2 Lelaki Ini Berjaya Menyelamatkan Seorang Wanita Tua Daripada Mati Dilanggar Keretapi

Di sesetengah negara, masih terdapat banyak lintasan keretapi yang lalu di kawasan orang ramai. Apabila keretapi hampir tiba, laluan kenderaan akan ditutup dan palang akan diturunkan bagi menghalang kenderaan melintasi landasan tersebut.

Setelah keretapi melintasi jalan tersebut, barulah palang akan diangkat untuk membuka jalan kepada orang ramai. Disebabkan palang tersebut ditutup secara automatik, ada kalanya ia boleh membahayakan kenderaan yang tersekat di tengah-tengah landasan keretapi api.

Dalam video ini, 2 orang pemuda telah menjadi hero dengan menyelamatkan seorang wanita tua daripada dilanggar keretapi. Wanita tersebut telah melepasi palang pertama dan sedang melintasi landasan keretapi itu.

Menyedari bahawa wanita itu berjalan lambar dan khuatir beliau tidak sempat melintasi landasan dengan selamat, dua orang pemuda telah bertindak berani menarik wanita tua tersebut untuk melintasi landasan kereta api itu. Beberapa saat kemudian, keretapi itu melintasi kawasan itu.

Tindakan berani dua orang pemuda tersebut berjaya dirakam oleh kamera keselamatan yang berada di situ:

Apalah agaknya nasib wanita tersebut jika dua orang pemuda tadi tidak bertindak pantas ya?


5 Tips Petua Sarapan Pagi Yang Sihat Dan Baik Untuk Tubuh Anda

1. Sarapan sebaiknya mengandungi sekurang-kurangnya 5 gram serat, satu hidangan kalsium (setara dengan segelas susu atau yogurt) plus protein dan lemak. Elakkan pengambilan gula hingga 6 gram (satu sendok setara 4 gram).

2. Jika tak ada waktu sarapan di rumah, Anda boleh membawa roti isi dan susu untuk dinikmati semasa perjalanan atau pun setelah sampai di tempat kerja.

3. Telur dadar bahan makanan yang relatif praktis dan mudah disajikan. Kandungan nutrisi dalam telur iaitu vitamin A, B2, B6, B12, zat besi, kalium, kalsium, dan zat lain, sangat diperlukan tubuh kita.

4. Untuk mempelbagaikan sarapan, kita boleh mengambil buah kesukaan untuk keperluan vitamin bagi tubuh. Jika ada waktu di malam hari, blenderlah buah dicampur yogurt atau susu dan simpanlah di peti ais untuk diambil pagi harinya.

5. Bila Anda selalu tidak merasa lapar saat pagi hari, Zuckerbrot menyarankan agar Anda menghentikan makan setelah pukul 8 malam hari. Dalam dua atau tiga jam ke depan, jam biologis nafsu makan anda akan berubah. Setiap bangun pagi hari, anda akan merasa lapar.


Anda Pasti Terkejut Mengetahui Kadar Sewa Kedai Di Suria KLCC

Artikel ini ditulis oleh saudara Ky Tee, CEO dan juga penasihat kewangan, pelaburan dan hartanah di syarikatnya KY Consultacy, di laman facebooknya dan pihak iluminasi telah mendapat kebenaran untuk ulang siar penulisannya di laman blog ini. Semoga bermaanfaat kepada semua.

Saya baru sahaja habis makan tengahari dengan seorang pelanggan yang berniaga kedai butik di Suria KLCC. Beliau mula berniaga di KLCC pada tahun 1998. Pada ketika itu, kadar sewa di baru RM12,000 sahaja sebulan dengan kedai keluasan 700 kaki persegi bersamaan dengan RM17 bagi setiap kaki persegi.

Pada tahun 2015, kadar sewa naik kepada RM100 per square feet, sama dengan RM 70,000 sewa sebulan keluasan 700 square feet. Setiap hari perlu buka dan tutup perniagaan tepat masa. Jika terlambat akan dikenakan denda sebanyak RM300. Selain itu, setiap bulan pengusaha kedai perlu menghantar laporan perniagaan kepada pihak pengurusan, untuk diteliti oleh merek. Jika penjualan di kedai anda tidak bagus, pengurusan berhak untuk tidak lagi meneruskan sewa kepada anda selepas tamat tempoh perjanjian sewa kedai, dan akan di suruh keluar, walaupun anda mampu membayar sewa setiap bulan.

Itu bagi butik. Bagi gerai- gerai di foodcourt di tingkat 2 pula, contohnya kedai yang menjual nasi ayam, kadar sewa setiap bulan adalah sebanyak RM40,000. Untuk hanya membayar sewa kedai sahaja, kedai tersebut perlu menjual nasi ayam yang berharga RM8 sebanyak 166 pinggan setiap hari. Itu belum termasuk kos bahan mentah, bil api dan air serta gaji pekerja.

Rakan saya juga memberitahu salah satu restoran di Suria KLCC boleh mencapai kadar jualan sebanyak RM2 juta sebulan, dan kadar sewa kedai sebulan adalah sebanyak RM200,000. Dan jika anda ingin menyewa kedai di Suria KLCC, anda perlu membayar pendahuluan sewa sebanyak 4 bulan + 2 bulan.

Anda perlu membayar lump sum sebanyak RM420,000 kepada pihak pengurusan, sebelum memulakan perniagaan. Belum termasuk modal yang lain lagi. Dan anda pula perlu sentiasa hit target sales setiap bulan, jika tidak mahu "ditendang keluar" daripada kedai anda. Walaupun kadar sewa disini mahal, tapi anda perlu tahu, Suria KLCC adalah antara shopping mall yang paling ramai dikunjungi warga metropolitan Kuala Lumpur, dan juga dari Selangor dan negeri-negeri jiran, serta pelancong-pelancong asing.

Dengan kredibiliti Menara KLCC yang terkenal di seluruh dunia kerana pernah menjadi menara tertinggi di dunia, serta masih memegang takhta menara berkembar tertinggi di dunia, dan juga sebagai mercu tanda Malaysia, maka tak hairanlah kalau sewa di sini boleh mencecah hingga ratusan ribu ringgit. Kerana kuasa pembeli disini sangat tinggi, dan jika anda bertanyakan kepada saya, ke mana saya patut bawa pelancong dari luar di sekitar Kuala Lumpur, saya akan membawa mereka ke KLCC.

Terletak betul-betul di tengah kota metropolitan, Suria KLCC memang menjadi tumpuan semua orang. Seperti yang diceritakan oleh saudara Ky Tee, penjualan bulanan sebuah kedai boleh mencapai RM2 juta sebulan dengan kadar sewa RM200,000 sebulan, memang tak perlu dipertikaikan lagi bahawa memang boleh mendapat keuntungan yang sangat tinggi. Tetapi ingat, anda juga perlukan modal yang tinggi dan perlu mengekalkan rentak jualan yang bagus setiap bulan.

Menurut sumber, kadar sewa bagi tahun 2017 telah meningkat. Kalau diperhatikan, memang nampak peningkatan kadar sewa yang sangat tinggi.


11 Manfaat Dan Kelebihan Makan Telur Pada Tubuh Anda

Kalau anda mahu tingkatkan tahap protein dalam badan anda, telur adalah pilihan terbaik. Bukan sahaja ia sangat mudah untuk disediakan, tapi juga sangat murah berbanding sumber protein yang lain. Sebiji telur rebus mengandungi 85 kalori dan 7 gram protein. Telur bukan sahaja mempunyai kandungan protein yang tinggi, malah segala jenis vitamin yang penting untuk badan kita seperti kalsium, folat (vitamin B9), Vitamin A, D, E, B1, B3, B6, B9, B12 dan banyak lagi. Kita selalu takut untuk makan telur kerana telur kuning dikaitkan dengan kolestrol. Tapi kita tidak tahu yang sebenarnya telur kuning mengandungi mineral dan vitamin ini.

Antara khasiat yang boleh kita dapat dari telur adalah :

Jika anda tidak mengamalkan makan telur dalam diet anda, anda perlu mulakan sekarang, kerana dengan pengambilan telur dapat memastikan badan anda tidak dijangkiti bakteria dan virus secara semulajadi.

Makan telur yang bersaiz besar (saiz AA) kerana ia mengandungi hampir satu perempat kandungan selenium yang badan kita perlukan. Selenium adalah nutrien yang badan kita perlukan untuk memperbaiki daya tahan badan dan juga mengawal hormon tiroid.

Ya, kita tahu yang telur mengandungi kolestrol, tapi kita jangan ingat semua kolestrol adalah tidak baik untuk kita. Kolestrol daripada telur hanya menambahkan kadar kolestrol yang baik sahaja.

Kolestrol yang tidak baik menyebabkan saluran arteri kita tersekat. Kolestrol LDL (Low-density Lipoprotein) mempunyai zarah-zarah yang kecil dan juga besar. Zarah-zarah kecil ini akan menyebabkan saluran tersumbat, manakala zarah-zarah yang besar akan membuatkan saluran bebas dari tersumbat. Jadi dengan menambahkan zarah-zarah besar ini ke dalam saluran darah, risiko untuk diserang sakit jantung lebih rendah.

Vitamin B2 dalam telur juga dikenali sebagai riboflavin. Ia amat penting kerana dapat membantu badan kita menukar makanan menjadi tenaga. Untuk proses ini berlaku, badan kita memerlukan lebih tenaga. Sebiji telur mengandungi 15% daripada keperluan harian vitamin B2.

Selain vitamin B2, telur juga kaya dengan vitamin B5 dan B12. Vitamin-vitamin kompleks ini sangat penting jika anda mahukan kulit, rambut dan kuku yang lebih sihat dan cantik. Kedua-dua putih dan kuning telur baik untuk kulit dan rambut. Kunung telur berfungsi untuk menyuburkan dan menguatkan rambut, manakala kandungan vitamin A dan kolagen yang tinggi dalam putih telur pula membantu mempercepatkan proses rawatan kulit terbakar dan parut,  jerawat, kedutan dan juga ruam.

Dengan khasiat 69 jenis protein yang ada dalam telur, anda boleh bayangkan bagaimana hebat telur boleh membantu menghilangkan garis halus pada muka anda. Telur juga boleh dijadikan salah satu bahan dalam face mask anda.

Ramai yang tidak tahu tentang ini, tapi telur amat penting untuk otak kita. Choline yang terkandung di dalam telur bertanggungjawab dalam proses ini. Choline diperlukan untuk neurotransmitter (pemancaran neuro) dalam otak kita berfungsi dengan baik. Kekurangan nutrien ini boleh menyebabkan masalah saraf di dalam otak.

Badan kita mampu menghasilkan sehingga 11 asid amino yang diperlukan badan untuk berfungsi. Namun, badan kita masih perlukan lagi 9 asid amino, yang mana terkandung di dalam telur.

Jika badan anda tidak dibekalkan dengan asid amino yang terkandung di dalam telur, ia boleh memberi kesan kepada otak anda. Mengikut kajian pada 2004, mineral dan vitamin dalam telur boleh meningkatkan serotonin dalam badan, yang mana boleh mengurangkan tekanan dan juga rasa bimbang.

Lutein dan zeksantin adalah dua asid amino yang terkandung dalam telur yang dapat menjaga kesihatan mata anda, dan dengan pengambilan yang kerap boleh mengurangkan penyakit yang berkait dengan mata. Tapi, kedua-dua asid amino ini hanya terkandung di dalam kuning telur. Jadi jangan takut untuk makan kuning telur, tapi jangan pula makan berlebihan.

Vitamin D sangat penting untuk kesihatan tulang dan gigi kita. Vitamin D dalam telur membantu penyerapan kalsium, dan vitamin D juga baik untuk kesihatan hati.

Bagi sesetengah orang, ini adalah salah satu khasiat telur yang terbaik. Telur adalah satu sumber protein yang sangat baik dan dapat membuatkan anda berasa kenyang. Dan juga, telur mengandungi kalori yang rendah.


Nenek Berumur 70 Tahun Menghabiskan 7 Marathon di 7 Benua Dalam 7 Hari

Jika anda gemar berlari atau joging, anda pasti tahu apa itu marathon. Secara umumnya, sesuatu acara larian itu dipanggil sebagai marathon apabila jarak lariannya adalah 42km (atau lebih tepat 42.195km). Ianya bukanlah sesuatu yang mudah dan memerlukan seseorang itu mempunyai ketahanan mental dan fizikal yang tinggi untuk menghabiskannya.

Kebiasaannya, apabila anda telah berjaya menamatkan larian marathon dalam sesuatu pertandingan, anda perlu berehat selama beberapa hari bagi membolehkan otot-otot badan berehat dan pulih seperti sediakala.

Sempena hari jadinya yang ke 70 tahun, Chau Smith yang lebih layak digelar seorang nenek telah membuat sesuatu yang istimewa bagi meraikannya. Beliau telah mengambil keputusan untuk berlari marathon di 7 buah benua dalam masa 7 hari. Ya, 7 hari sahaja!

Cabaran ini yang diberi nama Triple 7 Quest menyaksikan Chau akan berlari di 7 buah negara di 7 buah benua iaitu Perth (Australia), Singapura, Cairo (Mesir), Amsterdam (Belanda), New York (Amerika Syarikat), Punta Arenas (Chile) dan Kepulauan King George (Antartica). Untuk menyelesaikan cabaran ini, setiap kali selepas selesai menghabiskan sesebuah marathon, Chau akan bergegas menaiki flight untuk ke destinasi berikutnya. Perkara ini semestinya memenatkan memandangkan kebanyakan masanya dihabiskan untuk berlari dan menaiki kapal terbang.

Kisah ini seharusnya menjadi inspirasi kepada kita untuk menjaga kesihatan. Kebanyakan daripada pada usia 70 tahun sudah pun sakit dan tidak mampu berjalan. Hal ini adalah berpunca daripada kita sendiri yang tidak mengamalkan gaya hidup dan pemakanan yang sihat.


Peranti pengimbas muka kurangkan jenayah mencuri tisu tandas di China

Satu jenayah yang sering berlaku ditandas China iaitu pencuri kertas tandas  telah mendapat penyelesainnyaselepas pegawai taman di selatan Beijing mula memasang mesin teknologi pengecaman muka untuk menghapuskan pencuri tisu tandas.

Park seorang pengurus di sebuah kuil yang mempunyai kawasan luas dan cantik tersebut telah menghabiskan masa selama tiga tahun menguji cara untuk menggagalkan pencuri di tandas tersebut, termasuk sistem pengesahan cap jari dan juga pengimbas laser sebelum mereka mengubahsuai ia dengan teknologi baru yang akan diperkenalkan pada hujung minggu ini.

Menurut syarikat  yang membuat peranti tersebut, teknologi itu telah mengurangkan buangan kertas tisu sebanyak 70 peratus sejak ia telah diperkenalkan di kuil tersebut.

Selepas pemasang siap, terdapat beberapa orang penari yang mengambil menggunakan tandas disambut oleh suara robot : "Selamat datang Sila berdiri di zon pengiktirafan". Satu demi satu orang yang berdiri di belakang barisan kuning dapat melihat wajah mereka muncul di skrin biru byang dipasang pada dinding tersebut. Maka peranti itu hanya memperuntukan seorang hanya boleh mengambil 60 cm (23inci) kertas tandas.Jika terdapat percubaan individu yang sama untuk mengambil lebih banyak tisu di tandas tersebut dalam tempoh sembilan minit maka  mesin tersebut akan bertutur dengan nada sopan: ". Sila cuba sebentar lagi"

Pencuri tisu tandas selalunya akan menyeludup serta membawa pulang segulung tisu tandas tanpa disedari oleh pengawal keselamatan di kuil tersebut. Penyelesaian dengan sistem teknologi ini disambut baik oleh beberapa pelanggan tetap taman itu.

"Ia agak baik, kerana kita dapat menggunakan tisu tandas dengan cukup," kata Pu Meilang, 68, yang kerap berjalan di kuil tersebut. "Sesuatu tindakan yang bagus."

Lei Zhenshan seorang pengurus pemasaran Shoulian Zhineng iaitu sebuah syarikat yang bertanggung jawab terhadap peranti tersebut yang berpangkalan di Tianjin ini telah cuba untuk menghentikan kegiatan mencuri tisu tandas ini selama bertahun tahun tetapi gagal. Pada tahun 2014, mereka melakukan eksperimen dengan cara yang berbeza untuk mengesan penggunaan tisu tandas dan akhirnya bersetuju dengan pengiktirafan muka  tetapi terda[at juga beberapa pertikaian dalaman.

"Ia seolah-olah sedikit janggal pada mulanya," Lei berkata, "tetapi kita perlu lihat bahawa tahap sisa tisu tandas agak teruk, dan memutuskan untuk mengambil pendekatan teknikal ini untuk membetulkan tingkah laku manusia."

Beliau berkata sebelum ini mereka mengambil keputusan untuk menggunakan sistem pengimbas cap jari namun mungkin ada yang menggunakan ke semua sepuluh jari mereka untuk mengambil tisu tandas dan seterusnya pihak kuil mengambil keputusan untuk memasukan peranti baru untuk memaksimumkan catuan penggunaan tisu tandas Menurut Lei, teknologi baru ini telah mengurangkan buangan tisu tandas sebanyak 70 peratus sejak ia mula-mula dibawa ke kuil tersebut.

Mesin yang berjumlah lebih daripada 6,000 yuan (kira-kira RM3860) setiap satu telah  diperkenalkan pada bulan Jun di sekitar stadium Sarang Burung dalam bandar Olympic Green.


Teknologi Kejuruteraan Cermin Gergasi Ini Mengubah Hidup Masyarakat

Cuaca Malaysia yang panas dan lembap sepanjang tahun memudahkan kita untuk melakukan aktiviti harian. Berlainan pula dengan sebuah bandar kecil Rjukan yang terletak di selatan negara Norway di mana pada setiap tahun, lebih 6 bulan lamanya penduduk di bandar ini tidak mendapat sinaran matahari.

Kedudukan bandar Rjukan yang terletak di antara dua buah gunung besar menyebabkan ianya terlindung daripada sinaran matahari. Bandar ini mempunyai kira-kira 3000 orang penduduk dan dibuka antara tahu 1905 dan 1916 selepas seorang usahawan membeli kawasan air terjun disini untuk membina pusat jana kuasa hidroelektrik.

Pada awalnya, terdapat kereta kabel tergantung yang dibina bagi membolehkan penduduk pergi ke kawasan yang lebih tinggi bagi membolehkan mereka menikmati bahang kepanasan matahari. Walaubagaimanapun, ianya menelan kos yang tinggi.

Idea pembinaan cermin gergasi ini pada awalnya telah dicadangkan oleh Oscar Kittilsen dan sam Eyde. Setelah mendapat geran daripada persatuan penduduk tempatan, seorang penduduk bernama Martin Andersen telah merealisasikan idea ini.

Beliau telah merancang pembinaan cermin gergasi ini dengan memasang 3 buah cermin gergasi yang berukuran 17 meter persegi yang memantulkan cahaya matahari ini ke arah tengah pusat bandar Rjukan.

Kisah ini merupakan contoh bagaimana aplikasi kejuruteraan pembinaan dapat menambah baik kualiti hidup manusia. Diharapkan kisah ini boleh memberi inspirasi kepada seseorang jurutera untuk berusaha menyumbangkan sesuatu kepada masyarakat.


5 Hukuman Kejam Pada Zaman Dahulu Yang Buat Anda Kecut Perut

Pada zaman ini, seseorang yang dijatuhi hukuman mati akan digantung di tali gantung sehingga mati. Ianya merupakan metode biasa yang digunakan di kebanyakan negara di dunia.

Walaubagaimanapun, sejak zaman dahulu, terdapat banyak lagi cara yang lebih kejam yang dilakukan untuk membunuh pesalah. Ianya dilakukan bertujuan untuk menyiksa pesalah sehingga mereka mati tersiksa. Berikut adalah beberapa jenis hukuman kejam yang pernah dilakukan pada zaman dahulu.

Hukuman ini telah diamalkan pada zaman kuno di Greece. Pesalah yang dihukum akan diletakkan di dalam sebuah kurungan besi yang berbentuk lembu dan besi tersebut kemudiannya akan dibakar sehingga panas. Pesalah akan dibiarkan mati terseksa akibat rentung terbakar.

Hukuman ini dilakukan dengan menggantung pesalah di dalam keranda yang berbentuk sangkar dan diperbuat daripada besi. Pesalah akan dibiarkan mati kelaparan dan daging mereka akan dimakan oleh burung.

Hukuman ini dijalankan dengan meletakkan sebuah alat yang berbentuk seperti gunting dimulut pesalah. Alat ini juga mempunyai fungsi untuk memaksa pesalah membuka mulut seterusnya memudahkan lidah mereka dipotong.

Dalam kaedah ini, sebahagian badan pesalah akan didedahkan dengan tikus yang diletakkan dalam kurungan. Kemudian, di dalam kurungan ini akan diletakkan elemen pemanas. Tikus yang kepanasan ini kemudiannya akan memakan dan mengorek bahagian badan manusia yang terdedah tadi sehingga menyebabkan mereka mati.

Ketika di sekolah, kita telah didedahkan dengan penggunaan gergaji untuk memotong kepingan kayu. Pada zaman dahulu, gergaji juga pernah digunakan sebagai alat hukuman bunuh kepada pesalah. Pesalah akan digantung secara terbalik dan akan digergaji daripada bahagian punggung. Ngeri!

Sebenarnya banyak lagi jenis-jenis hukuman bunuh pada zaman dahulu yang boleh buat anda kecut perut. Tidak seperti zaman sekarang dimana hukuman gantung akan membunuh pesalah dengan pantas, hukuman pada zaman dahulu lebih bertujuan untuk menyiksa pesalah sebelum mereka mati.


Jangan Cakap 9 Ayat Ini Kepada Orang Yang Sedang Berdiet

Pernahkan anda menerima kritikan yang sangat pedas dan menyakitkan? Dalam kebanyakkan kes, orang yang mengkritik anda tidak mempunyai niat yang tidak baik, tapi itu tak peting, kerana kritikan mereka boleh membuatkan anda teringatkan hingga bertahun lamanya.

Jika anda tahu rakan anda cuba untuk turunkan berat badan, kritikan atau komen yang hambar boleh memberi kesan kepada mereka, malah akan menjejaskan diet mereka. Penurunan berat badan adalah satu perjuangan yang memerlukan kekuatan emosi, fizikal dan sosial. Mereka memerluka setiap bantuan yang mereka perlukan. Jadi kalau rakan anda sedang berdiet, jangan sesekali cuba cakap ayat-ayat ini pada mereka.

Jika seseorang berkongsi cerita yang mereka sedang cuba untuk turunkan berat badan, ia bukanlah tiket untuk anda memberikan pendapat tentang bagaimana bentuk badan mereka. Mereka mungkin rasa okay dengan penampilan mereka, tetapi mereka hanya cuba untuk ubah cara pemakanan dan bersenam untuk menjaga kesihatan. Tambahan lagi, amat mudah untuk tersilap berkata mengenai penampilan seseorang, lebih-lebih lagi jika anda menggunakan perkataan "gemok". Perkataan ini penuh dengan maksud kepada sesetengah orang, dan pada anda mungkin hanya satu perkataan. Elakkan bercakap topik penampilan, dan perkatan "gemok" sekali.

Apabila ditanyakan kepada beberapa orang mengenai topik ini, ramai orang yang sedang berdiet mengatakan "nasihat yang tidak diminta" berada no.1 dalam list mereka. Salah satunya adalah, "jika seseorang minta nasihat, hanya nasihat sekali sahaja. Jika tak diminta, tidak perlu memberi apa-apa nasihat"

Jika anda tak ditanya oleh rakan anda, anda tak perlu komen tentang keputusan rakan anda untuk berdiet. Ya mungkin anda ada niat yang baik, tapi komen anda boleh disalahtafsirkan sebagai sabotaj. Biarlah mereka yang ingin membuat perubahan tersebut membuat keputusan sendiri . Tawarkan bantuan dan galakkan mereka adalah yang terbaik.

Apa-apa komen yang merujuk kepada cubaan sebelum ini untuk kuruskan badan adalah satu langkah yang tidak bijak. Kenapa? Kerana mereka yang sedang berdiet ini akan melihat usaha sebelum ini adalah usaha sia-sia, dan akan membuatkan mereka patah semangat untuk berusaha lagi. Cara yang terbaik adalah memuji komitmen yang mereka berikan terhadap kesihatan mereka.

Selalunya, rakan-rakan akan saling bertanya mengenai tips dan nasihat untuk turunkan berat badan. Kalau begitu, secara jujurnya, berikan pendapat anda. Tetapi jika rakan anda tidak bertanya dengan terperinci tentang diet anda, jadi anda tidak perlu cakap berlebihan. Rakan anda yang mahu berdiet mungkin sudah cukup bijak untuk memilih cara untuk turunkan berat badan mereka.Tambahan lagi, keputusan mengenai diet terbaik dan senaman yang paling sesuai, bergantung kepada beberapa faktor peribadi seseorang termasuk cara hidup, diet terdahulu, dan kemudahan yang ada. Apa yang bagus untuk anda mungkin tidak baik untuk rakan anda.

Orang yang mahu berdiet ini bukanlah memberitahu yang mereka bencikan badan mereka serta hidup dengan tak gembira. Ia hanya untuk kuruskan badan, itu sahaja. Mungkin mereka hanya mahu kelihatan lebih segak daripada sebelum ini. Jadi cara yang terbaik adalah menyokong rakan anda.

Untuk turunkan berat badan, anda perlukan disiplin dan kemahuan yang tinggi. Pelan untuk mendapatkan apa yang diingini juga membantu mereka untuk makan makanan yang lebih sihat pada waktu siang dan juga bersenam mengikut program yang ditetapkan, tetapi jika hanya disiplin sahaja yang diperlukan untuk kuruskan badan, sudah tentu ramai orang yang kurus kan?

Perkara yang perlu dititikberatkan adalah komponen fizikal, emosi dan juga perubatan. Daripada memberitahu rakan anda apa yang mereka perlu, lebih baik bertanyakan apa yang mereka perlukan. Tanya soalan seperti "Apa yang aku boleh bantu" sangat membantu mereka dalam menjayakan niat mereka.

Kalau anda tak ada uniform dan lencana, jadi anda bukan lah food police. Bukan lah kerja anda untuk komen rakan jika anda tidak setuju dengan pemakanan rakan anda. Setiap diet adalah berlainan dan setiap cara pemakanan dipecahkan kepada makanan dan bahagian yang berbeza. Tiada siapa mempunyai hak untuk mengkritik cara pemakanan orang lain. Jika anda hendak membantu, anda sendiri perlu pilih makanan yang lebih sihat.

Ayat-ayat begini selalunya diikuti oleh "Aku masak ni khas untuk kau" atau "Come on la, sikit je". Ini biasanya berlaku jika anda mempunyai rakan yang suka makan dan akan paksa orang yang berdiet untuk turut serta.

Kadang-kadang, keputusan untuk berdiet boleh memberi kesan kepada ahli keluarga dan rakan-rakan lebih daripada ia memberi kesan kepada orang yang berdiet. Aktiviti sosial yang biasanya dilakukan bersama seperti makan bersama contohnya makan di restoran makanan segera, akan terjejas kerana seorang rakan telah membuat keputusan untuk tidak makan lagi. Ini akan memberi kesan kepada persahabatan anda.

Ingat, keputusan rakan anda untuk turunkan berat badan bukanlah keputusan untuk putuskan persahabatan. Jadi, sebagai rakan yang baik, anda perlu lebih sensitif dan memberikan semangat serta cari cara yang kreatif untuk habiskan masa bersama tanpa melibatkan makanan yang tidak sihat.


Tips Dan Cara Memilih Atau Mengetahui Sotong Segar

Sotong merupakan sejenis haiwan laut yang bertulang satu serta mempunyai 8 tangan dan 2 tentakel yang lebih panjang dari tangannya. Sebenarnya banyak resepi untuk masakan sotong, antaranya adalah sotong goreng tepung,sotong goreng kunyit, masak kicap sotong, ketupat sotong dan pelbagai jenis lagi. Selalunya anda dapat tips untuk memilih ikan yang segar, tetapi bagaimana pula tips untuk memilih sotong yang segar?

Sotong yang selalu menjadi pilihan adalah jenis sotong putih ataupon dikenali sebagai sotong cumi. Sotong jenis ni banyak dijual di pasar malah terdapat juga pasaraya besar yang menjualnya. Harga pasaran sotong ini adalah sekitar RM12 sehingga mencecah RM50 mengikut saiz dan juga kesegarannya. Memilih sotong segar memerlukan sedikit ilmu dan juga ketelitian. Antara tips untuk memilih sotong adalah seperti berikut.

Ini diantara tips-tips untuk anda memilih sotong yang segar. Semoga tips ini dapat membantu anda untuk menjadi lebih bijak dalam membuat pilihan ketika membeli sotong segar. Sotong yang segar rasanya manis dan sedap apabila dimasak. Selamat mencuba.


9 Kesan Sampingan Ganja Yang Anda Perlu Tahu

Kebanyakkan pengguna marijuana atau ganja menghisap dadah ini kerana ia boleh memberikan rasa ghairah atau "high", tetapi ia juga mempunyai kesan sampingan.

Kajian menunjukkan bahawa penggunaan ganja boleh menyebabkan pelbagai jenis kesan sampingan jangka masa pendek dan panjang.

Walaupun ramai yang tahu bahawa kesan daripada pengambilan ganja adalah keinginan makan makanan (fast food) yang tinggi, namun banyak lagi kesan pengambilan ganja ini yang kurang diketahui.

Ramai pengguna ganja tahu kesan sampingan ini yang dikenali sebagai "cottonmouth", bermaksud perngguna mengalami perasaan tidak selesa kerana kekurangan penghasilan air liur.

Satu kajian yang diterbitkan di dalam journal "Addiction Research & Theory" pada tahun 2003 menemui 79% daripada pengguna ganja mengalami kekeringan pada mulut.

Pengguna boleh mengurangkan kesan ini dengan mengunyah gula-gula getah atau makanan, yang akan meransang penghasilan air liur.

Ramai pengguna memberitahu mereka berasa pening kepala selepas menghisap ganja, terutamanya ketika mereka bangun.

Dalam kajian pada tahun 1992, 60% penghisap melaporkan pening kepala tahap sederhana ke tahap teruk ketika bangun selepas menghisap ganja "high-potency".

Pengguna dalam kajian ini yang merasakan pening yang teruk juga menunjukkan pengurangan kadar tekanan darah, yang mana berkait dengan kesan ini.

Walaubagaimanapun, kajian juga menunjukkan yang pengguna ganja yang tegar boleh menjadi biasa dengan kesan janga pendek ini termasuk pening.

Antara kesan janga masa pendek yang paling diketahui adalah peningkatan nafsu makan. Selepas pengambilan ganja, mereka akan merasa rasa lapar secara tiba-tiba, yang akan membuatkan mereka makan dengan banyak tanpa menyedarinya.

Walaupun para penyelidik masih tidak pasti kaitan antara ganja dan selera makan, kajian pada tahun 2015 memberitahu bahawa ganja mungkin mengaktifkan signal yang dihantar ke otak berkenaan dengan rasa lapar.

Walaupun beberapa pandangan menganggap ini sebagai kesan buruk, tetapi ia amat bermanfaat bagi mereka yang menggunakan ganja sebagai rawatan untuk orang yang kekurangan selera makan.

Juga, pill yang mengandungi THC atau dikenali sebagai Marinol, yang mengandungi kandungan ganja digunakan untuk merawat pesakit kanser.

Banyak kajian menemukan yang pengguna ganja mengalami masalah daya ingatan jangka pendek, manakala kajian lain menunjukkan yang ganja menjadi sebab daya ingatan merosot di kesemua tahap ingatan.

Pengguna ganja yang masih remaja adalah yang paling terdedah kepada kesan ini. Kajian pada 2011 menunjukkan bahawa kemerosotan daya ingatan lebih teruk dikesan pada remaja, dan berkemungkinan akan mengalami kesan jangka panjang.

Sesetengah orang yang tidak menyokong pengambilan ganja menyokong stereotype bahawa pengguna ganja menjadi tidak bermotivasi di tempat kerja dan sekolah. Walaupun ini tidak dapat dibuktikan dengan tepat, ia masih boleh dipercayai.

Dalam survey pada tahun 2003, 53% daripada pengguna ganja melaporkan mengalami kehilangan motivasi diri.

Kehilangan motivasi ini mungkin boleh dijelaskan oleh bagaimana ganja memberikan impak kepada otak kita. Beberapa kajian menunjukkan pengguna ganja tegar mempunyai tahap dopamine yang rendah - bahan kimia yang berada di dalam otak yang bertanggungjawab mengawal motivasi.

Walaupun telah dibuktikan yang ganja mampu menjadi bahan rawatan untuk membantu mereka yang mengalami kemurungan, dalam beberapa kes, ia juga boleh memberikan impak sebaliknya.

Menurut Werynski, kajian menunjukkan penghisap ganja boleh mengalami kemurungan, terutama penghisap di kalangan golongan muda dan remaja. Demikian juga satu kajian yang diterbitkan pada 2002 dalam British Medical Journal merumuskan bahawa penggunaan ganja yang kerap di kalangan remaja wanita akan menyebabkan kemurungan pada tahun-tahun akan datang.

Tetapi, penting untuk kita mengetahui bahawa terdapat beberapa jenis kemurungan dan ganja boleh memberi kesan yang berbeza kepada setiap jenis kemurungan.

Kesan lain daripada pengambilan ganja adalah keresahan atau ketakutan yang selalu dialami mereka selepas menghisap ganja.

"Terdapat bukti-bukti benar yang telah didokumentasikan dalam perubatan yang menunjukkan bahawa THC memberi kesan kepada penghisap dengan meningkatkan rasa bimbang di dalam diri," kata Werynski.

Kajian pada tahun 2015 menemukan THC meningkatkan keresahan kepada individu yang pernah mengalami simptom ini. Tetapi kajian tersebut juga mendapati yang keresahan bukanlah kesan langsung dari THC, tetapi, keresahan ini seolah-olah kesan sampingan kepada penggunaan ganja (seperti kemurungan) dan juga perasaan mengalami pengalaman yang luar biasa.

Seperti kebanyakan dadah, ada risiko ketagihan dikaitkan dengan pengambilan ganja.

Apabila pengguna berhenti mengambil ganja, reseptor cannabinoid dalam badan akan dilaraskan kepada tahap normal, yang akan memberikan kesan fizikal dan psikologikal.

Kajian pada tahun 2010 menemui 42% daripada pengguna yang cuba untuk berhenti mengalami simptom "withdrawal", seperti cepat marah, kesukaran untuk tidur dan kekurangan selera makan.

Walaupun sesetengah orang tidak percaya yang ganja boleh membuatkan ketagihan, para penyelidik tetapi bertegas dengan penemuan mereka.

"Ganja adalah dadah psikoaktif yang mengaktifkan kawasan otak yang sama seperti pengambilan bahan lain, seperti alkohol, tembakau, kokain, dan lain-lain,"

- Dr. David Gorelick, Profesor Psikiatri, University of Maryland School of Medicine.

Seperti rokok, menghisap ganja boleh memberi kemudaratan kepada sistem pernafasan pengguna.

"Apa saja tumbuhan yang terbakar jika dibakar boleh menyebabkan kesan buruk kepada sistem pernafasan"

- Dr. Mitch Earleywine, Profesor dan penyelidik, State University of New York, Albany.

Kajian menunjukkan bahawa penghisap ganja boleh mengalami masalah pernafasan, seperti bronkitis, batuk-batuk dan semput.

"Kami tidak menggalakan orang ramai untuk menghisap ganja lagi," kata Werynski.


Boboiboy Tidak Akan sebut perkataan 'Tak Guna' Lagi Agar Tidak Menjadi Ikutan Generasi Muda

Aku masih ingat lagi episod pertama siri BoBoiBoy. Entah macam mana, scene di landasan keretapi terpampang logo Anda Bijak Jauhi Zina (ABJZ). Bila pergi sekolah berprogram, ada pelajar tanya Boboiboy ada kaitan dengan ABJZ ke. Hehe.. Terima kasih Animonsta!

Kini siri Boboiboy sudah pergi jauh. Genap setahun penayangan Boboiboy The Movie di Malaysia, ia ditayangkan di Korea Selatan pula. Tarikh yang sama juga episod ke 7 Boboiboy Galaxy ditayangkan di TV3.

Hari ini, Boboiboy Galaxy Episod ke 7 trending nombor satu di Youtube. Sehari sahaja dimuat naik ke Youtube, 1 juta tontonan direkodkan. Lebih membanggakan, ia juga trending di Indonesia. Hebat tuan tuan. Kau pergilah Youtube, lihat komen komen dibawahnya, nescaya kau jumpa komen warga Indonesia, Filipina, Vietnam, Korea dan macam macam lagilah. Takdir tuan tuan.

Aku ingat lagi, kata kata Tuan Nizam selaku pengasas Boboiboy. Beliau sangat menjaga kualiti siri Boboiboy. Baik dari segi skripnya, jalan cerita, perkembangan watak, kualiti grafik, adegan pergaduhan, semuanya dijaga dengan sangat teliti.

Kau tahu, dahulu watak Boboiboy ada sebut perkataan Tak Guna bila berhadapan watak penjahat. Akhirnya ia jadi ikutan kanak kanak. Sedar akan kesilapan, watak Boboiboy tidak lagi menyebut perkataan ini.

Contoh yang kedua. Adegan lawan. Tidak dipaparkan langsung perlawanan yang bersifat fizikal. Tidak ada tumbuk wajah penjahat, sepak badan penjahat dan lain lain. Yang ada hanyalah serangan jarak jauh sahaja. Petir, tanah, angin, daun, makanan dan yang lain lain.

Ketiga, watak Ying dan Yaya. Wallahi, suka ya amat aku watak gadis muda ni. Sentiasa positif. Tambah tambah si Yaya yang terus dikekalkan bertudung dalam Boboiboy Galaxy.

Sebab aku tak mahu animasi Upin Ipin semakin terkebelakang dari segi jalan cerita, perkembangan watak dan skrip. Sampai bila tunjuk Upin Ipin melawan cakap Kak Ros? Sampai bila mahu tunjuk Kak Ros yang berbahasa sarcasm kepada adik kembarnya? Sampai bila mahu kekalkan bahasa kesat dan kasar? Upin Ipin menipu Kak Ros dan Opah pun ada. Aduh!

Sudahlah filem Jeng Jeng Jeng mengecewakan, aku khuatir kehambaran itu berjangkit dalam siri di TV pula. Moga animasi Malaysia terus maju jaya menembusi pasaran antarabangsa dalam membawakan mesej mesej yang berguna. Inshaallah

Penulisan asal ditulis oleh Akhi Fairuz Al Jengkawi disiarkan semula di Iluminasi.com dengan keizinan.


Sebelum Anda Tulis Status Berkenaan Peribadi Anda, Baca Dulu Nasihat Ini

Ada dua jenis hasad dengki yang kita kena kawal jika kita mahu menuju ke arah masyarakat harmoni yang lebih baik tetapi selalunya hati kita mudah betul terjebak untuk sama-sama berkongsikan persepsi negatif orang ramai kerana ia sesuatu yang menyeronokkan, bukan. Berikut merupakan penerangan tentang 2 jenis hasad yang amat kerap dilakukan dalam zaman media sosial ini.

Orang senang up status dapat hadiah kereta kerana result SPM cantik, kita kata dia berlagak. Orang sederhana up status keluarga bawak makan sedap, kita ucap tahniah atas kejayaan.

Orang yang ada rupa up result SPM bagus, kita kata dia dapat result tu kerana dia gunakan wajah dia untuk mintak orang ajar dia. Orang yang berwajah biasa pula, kita ucapkan tahniah dan bersyukur result bagus atas usaha sendiri.

Mangsa paling teruk selalu kena hasad dengki masyarakat ni adalah mereka yang ada rupa dan ada kekayaan.

Yang selalu dijadikan bahan komedi pula, yang wajah biasa tapi ada kekayaan.

Yang selalu dianggap tak memenuhi potensi diri pula adalah mereka yang ada rupa tapi tak kaya dan berjaya.

Kalau diikut sangat kata orang ramai ni, sebenarnya menyusahkan diri sendiri juga.

Jalan paling baik sebenarnya adalah tak up apa-apa status hal-hal peribadi ke Internet supaya tak ada orang boleh memangsakan kita. Sesetengah orang Melayu kita ni, tak boleh tengok orang ada lebih sikit. Walaupun kita tau dia layak ada lebih.


Adakah Watak 'Abang Saleh' Dalam Siri Animasi Upin-Ipin Seorang Gay?

Ramai orang yang mempersoalkan kenapa watak Abang Salleh dalam Upin-Ipin dibenarkan, sedangkan watak gay dalam filem tidak dibenarkan.

Hujah ini sebenarnya dapat dijawab dengan mudah; apa yang membuatkan watak Abang Saleh dikatakan gay?

Adakah Abang Salleh ini L,G,B,T,Q atau apa saja huruf yang diperkenalkan sebagai jantina?

Adakah tidak wujud lelaki sebenar seperti Abang Salleh dalam dunia nyata yang jantinanya lelaki tetapi dia lembut?

Untuk menjawab persoalan itu, kita kena kembali kepada asal. Jika ingin melakukan sesuatu tanggapan, kita ambil apa yang zahir. Maksud itu jelas, terang dan nyata. Apa yang membuatkan Abang Saleh itu gay? Setakat ini, berdasarkan pemerhatian aku, tidak ada lagi apa-apa perbuatan pun yang membuktikan watak Abang Saleh itu gay.

Lelaki lembut seperti Abang Salleh tu ada dan ada ramai saja yang tidak gay serta tahu mereka lelaki tulen, cuma lembut.

Walaupun mengelirukan, sehingga anak aku sendiri tanya "Abang Salleh tu kenapa tak pakai tudung?" tapi jika kita fikir dengan jelas, apa yang menyebabkan kita kata Abang Salleh gay?

Gay bukan ciptaan Allah.Lelaki lembut bukanlah sesuatu yang disengajakan berlaku. Bukan semua lelaki lembut itu gay dan setakat ni, aku tak nampak kelakuan pada Abang Salleh yang membolehkan kita kata dia gay. Lembut, ya aku akui ada.

Tapi watak Abang Saleh dalam siri animasi Upin dan Ipin tidak gay.

Gay dan Lembut adalah dua perkara berbeza.Janganlah disamakan lelaki lembut yang dengan golongan-golongan pendosa selagi mereka tidak jelas dan terang, bangga melakukan dosa


Ingin Tahu Bagaimana Rancangan Yang Ditayangkan di Siaran Televisyen Kerajaan Korea Utara?

Ada banyak kisah berkenaan Korea Utara yang kita dengar tetapi tidak dapat diketahui sama ada sahih atau tidak. Kita juga mesti pernah membaca bagaimana wujudnya kawalan kerajaan mereka ke atas rancangan yang diterbitkan di siaran televisyen di sana tetapi kita tidak pernah dapat menonton sendiri apa yang dipertontonkan di televisyen sana.

Bagaimana rakyat Korea Utara menonton televisyen? Apakah rancangan yang ada di siaran televisyen mereka? Mereka tidak pernah menonton filem dari negara lain kah?

Sebuah saluran Yotube kelolaan sebuah akaun yang menggunakan nama CIA Meme Warfare Division telah memuatnaik sebuah video berdurasi selama lebih 1 jam yang memaparkan rancangan-rancangan yang disiarkan oleh stesyen televisyen kerajaan Korea Utara.

0:00 hingga 5:00 - Sepasukan wanita berpakaian seragam melakukan gerakan tarian secara berkumpulan

5:00 hingga 10:30 - Rancangan yang memaparkan kisah sebuah muzium yang menyimpan koleksi alat pengintipan barat

10:30 hingga 18:30 - Kisah drama seorang ibu dan anak yang mengalami nasib malang apabila anaknya dibunuh oleh Paderi Kristian

18:30 hingga 20:00 - Rancangan berkaitan kisah hidup masyarakat Korea Utara

20:00 hingga 29:30 - Rancangan dokumentari berkenaan wanita yang terlibat dalam penghasilan fabrik di sebuah kilang

37:45 hingga 48:00 - Dokumentari tentang sejarah bumi mengikut kajian Korea Utara

54:00 hingga 56:30 - Dua kanak-kanak berduet dengan instrumen masing-masing

56:30 hingga 58:30 - Sebuah koir yang dianggotai kanak-kanak menyanyi sambil diiringi tiupan harmonika

58:30 Anak-anak kecil mempersembahkan rutin tarian yang bertenaga dan bersemangat

Tak dapat kami bayangkan bagaimana kita masyarakat Malaysia dapat menerima rancangan berbentuk sedemikian hari-hari. Mau muntah hijau menontonnya.

Apatah lagi apabila anda mengetahui jadual rancangan akan ke udara; 8 jam pada satu hari cuti hujung minggu (di Korea Utara wajib bekerja sebanyak 6 hari seminggu 1 hari cuti) dan 3 jam setiap hari bekerja selepas jam 5 petang.

Ada satu jam yang anda sanggup gunakan untuk menonton rancangan-rancangan yang disiarkan ini? Tonton video penuh di bawah.


Menumpang Hidup Di Pusat Snuker Tidak Halang Remaja Ini Dapat Keputusan Baik SPM 2016

Jika kita mahukan sesuatu atau kejayaan, walaupun dimana kita berada, kita pasti akan mencecapinya. Bak kata pepatah "Jika ada kemahuan, disitu ada jalan".

Sama seperti cerita remaja cekal ini, Farrah Marcella, pelajar SMK Seri Kota Puteri, yang telah berjaya mendapat 6A 1B 1C di dalam peperiksaan SPM 2016 yang lalu. Cerita ini diceritakan oleh guru dan juga ibu angkatnya, Cikgu Suraya Abdul Rahim, yang membantu beliau mencapai kejayaan ini. Berikut adalah cerita dari ibu hebat ini.

Farrah Marcella dan adik-adiknya ditinggalkan oleh bapa mereka beberapa tahun lalu dan tidak mempunyai tempat tinggal. Beliau yang tidak berkemampuan, hanya mampu menumpang hidup di pusat snuker bersama adik-adiknya. Berteduh, berpuasa dan beraya semua di pusat snuker tersebut.

Kerana kerap tidak hadir ke sekolah semasa di tingkatan 4, beliau dibuang oleh pihak sekolah. Apabila di tingkatan 5, beliau pergi mendaftarkan diri sendiri. Namun, setelah beberapa bulang, beliau tidak hadir ke sekolah.

"Apabila tidak hadir lagi ke sekolah di tingkatan 5, ramai yang mencari dia. Saya lihat dia susah dan jika saya tak bantu, ia merupakan satu kerugian besar kerana saya nampak dia mempunyai potensi yang tinggi"

Beliau dibawa pulang dan tinggal bersama di rumah guru ini dan juga dijadikan anak angkat. Beliau juga diberikan tuisyen oleh Puan Suraya. Hanya dalam tempoh 2 bulan setengah sahaja, atas berkat dan usaha adik Farrah Marcella dan Puan Suraya yang tak mengenal erti penat ini, akhirnya, beliau dikurniakan kejayaan.

Kami sangat kagum dan berbangga dengan anak muda ini. Walaupun serba kekurangan termasuk kekurangan kasih sayang daripada ibu dan bapa, beliau membuktikan yang beliau mampu mengangkis semua halangan itu dan berjaya dalam pelajaran. Kami berdoa dan mengucapkan selamat maju jaya kepada adik Farrah Marcella, semoga beliau diberikan kekuatan dan kejayaan dunia akhirat. Kepada Cikgu Suraya, wanita seperti anda adalah satu rahmat kepada masyarakat, dan kita amat memerlukan lebih ramai manusia seperti ini.


3 Ilustrasi Perbezaan Gaya Hidup Dahulu Dan Sekarang

Zaman berubah maka gaya hidup juga berubah. Perubahan ini ada kalanya ke arah yang lebih baik dan ada kalanya ke arah negatif.

Kira-kira 10 tahun dahulu, sekiranya anda mendapat emel, ianya merupakan sesuatu yang menggembirakan memandangkan anda jarang mendapat emel. Pada ketika itu, surat merupakan medium utama untuk menghantar sesuatu mesej secara rasmi.

Dengan perkembangan dunia teknologi, servis emel semakin mendapat tempat memandangkan ianya lebih pantas dan jauh lebih murah. Disebabkan itu juga, ianya telah disalahgunakan oleh pihak yang tidak bertanggungjawab untuk melakukan spam dengan menghantar emel-emel pengiklanan dan juga scam secara pukal secara rawak. Adalah perkara normal sekiranya anda menggunakan emel dan mempunyai ratusan emel yang tidak dibaca memandangkan kebanyakan daripadanya adalah maklumat biasa atau hanyalah spam ataupun emel langganan (subscription) daripada laman-laman web tertentu.

Dulu-dulu, sekiranya seorang pelajar mendapat keputusan peperiksaan yang kurang baik, mereka amat takut untuk memaklumkan keputusan tersebut kepada ibu bapa kerana mereka tahu mereka akan dimarahi.

Namun, dunia sekarang amat berbeza. Banyak ibu bapa yang mula menyalahkan ibu bapa akibat keputusan buruk yang diperolehi anak-anak mereka. Mereka terlalu sibuk dengan pekerjaan sehingga mengabaikan anak-anak dan meletakkan sepenuh tanggungjawab menjaga dan mendidik anak-anak kepada para guru. Situasi ini lebih membimbangkan kerana para ibu bapa ini juga lebih mendengar cakap anak-anak mereka berbanding nasihat guru-guru.

Ketika zaman masih kanak-kanak, setiap petang pastinya ibu bapa akan bising memanggil anak-anak pulang daripada bermain di luar bersama rakan-rakan. Namun, akibat perubahan zaman, anak-anak kini lebih leka bermain permainan dalam telefon bimbit berbanding keluar bersukan di luar.

Maka tidak hairanlah terdapat peningkatan peratusan kanak-kanak yang obes di seluruh dunia. Selalunya ibu bapa yang terpaksa menyuruh anak-anak keluar daripada rumah untuk melakukan aktiviti luar bersama rakan-rakan.


Akan ada watak LGBT dalam filem Power Rangers terbaru

Kecewa bukan membaca tajuk artikel ini? Sekiranya anda dilahirkan pada tahun 1990an pasti anda gemar menonton rancangan Mighty Morphin Power Rangers ini. Tidak lama lagi filem Power Rangers akan ditayangkan di pawagam seluruh dunia (March 2017). Walaupun ini bukan kali pertama pembikinan filem Power Rangers, namun ini adalah kali pertama filem superhero bertopeng dihasilkan sehingga menelan bajet sebanyak USD 100 juta.

Filem ini telah mendapat banyak reaksi positif dari peminat Power Rangers namun mendapat kritikan hebat apabila diumumkan salah seorang daripada rangers adalah gay. Sekiranya anda tidak mahu untuk mengetahui dengan lebih lanjut, Sila abaikan artikel ini (Spoiler Alert!)

Ada babak didalam filem yang bakal ditayangkan ini menunjukkan Trini (Power Ranger Kuning) yang keliru dengan masalah psikologi yang dihadapinya. Pada mulanya, Trini menyangkakan dia menghadapi masalah dengan teman lelaki. Rupanya dia mengalami keadaan dilema ini kerana teman perempuannya sendiri.

Trini mempersoalkan tentang pegangan dirinya dan 'apa' sebenarnya kemahuan dirinya. Diceritakan sendiri oleh pengarah filem ini, Dean Israelite bahawa memang disengajakan pembikinan babak ini untuk mempertontonkan kepada remaja bahawa perbuatan ini tidak salah, itu tidak salah, ini OK, itu OK.

Berdasarkan penceritakan pengarah filem, memang jelas menunjukkan bahawa filem ini ingin mempromosikan LGBT kepada masyarakat dan remaja. Sekiranya anda sudah bercadang untuk pergi menonton bersama anak-anak, sila fikir dua kali. Hahaha.


Ini 3 Sebab Mengapa Perut Anda Kerap Berasa Lapar

Jika perut anda mula buat hal atau berbunyi sebaik sahaja anda selesai makan, anda mungkin telah melakukan kesalahan pemakanan. Perut yang selalu tidak kenyang, akan membuatkan anda mahu makan lagi, dan secara tidak langsung membuatkan berat anda bertambah. Ikuti artikel ini untuk mengetahui lebih lanjut kenapa perut anda selalu terasa lapar walaupun baru sudah makan

Mungkin tidak ramai yang mengalami kejadian seperti ini. Belum sempat anda habiskan makanan anda, perut anda dah mula berbunyi balik, memberitahu anda yang anda perlukan makanan lagi. Ia membuatkan anda tertanya-tanya, sama ada anda mempunyai metabolisma yang pelik, atau makanan anda konsum itu tidak mencukupi.

Bilakah kali terakhir anda makan? Jika ia sudah tiga jam atau lebih, sudah sampai masa untuk anda makan lagi. Tapi jika makan hanya sejam yang lalu dan perut anda sudah mula buat hal, anda perlu lihat dan kaji balik jenis makanan anda. Cuba tiga tips ini untuk mengelakkan perasaan lapar datang walaupun baru sudah makan.

Badan kita memerlukan banyak cecair setiap hari untuk mengoptimumkan prestasi kognitif dan fizikal. Kebanyakan wanita perlu minum sekurang-kurangnya 2.8 liter air sehari (kira-kira 12 cawan), manakala lelaki pula memerlukan sekurang-kurangnya 3.7 liter (kira-kira 16 cawan atau 1 gelen). Dan jika anda bersenam, anda perlu minum lebih.

Untuk setiap 15 minit anda bersenam, anda perlu minum lagi 150ml - 230ml air. Ini bermakna jika senaman anda berlangsung 60 minit, anda perlu minum lagi 600ml - 950ml air. Salah satu cara yang paling mudah untuk minum air yang mencukupi adalah sentiasa membawa botol air kemana saja anda pergi. Jika anda hanya mengharapkan sebotol air mineral yang kecil atau besar sekalipun, masih tidak mencukupi.

Ibu kepada semua cecair, air, dapat membantu anda berurusan dengan rasa lapar. Pertama sekali, ia membantu menjadikan anda berasa kenyang. Apabila anda minum air (atau apa-apa cecair), perut anda mengembang, yang akan menghantar isyarat kepada otak anda bahawa anda sudah kenyang.

Dan juga ada masa-masa apabila badan kita keliru. Sebagai contoh, kita biasanya tidak berasa dahaga sehingga tekak kita berasa kering. Dan otak kita boleh keliru antara dahaga dengan lapar. Otak kita akan memberitahu kita yang kita perlu makan, tapi sebenarnya apa yang anda lakukan adalah hanya minum. Ini bahaya, boleh menjadikan anda gemok! Pastikan anda isi botol air sepenuhnya, kalau boleh yang tiada kalori seperti air masak, dan anda boleh kawal rasa lapar anda yang sentiasa membuak itu.

Bagaimana untuk mendapatkan lebih banyak air : Bawa bersama anda di dalam kereta dan ke dalam mesyuarat. Letakkan satu di meja anda di siang hari dan di tepi katil pada waktu malam. Minum setiap kali anda terpandang air. Minum air seperti 100 plus apabila anda bersenam serta jus buahan dan air masak bila anda tidak bersenam. Jika anda betul-betul tak dapat kawal rasa lapar, minum 350ml - 450 ml betul-betul sebelum dan selapas anda makan untuk pastikan otak anda dapat isyarat yang anda sudah kenyang.

Serat adalah satu nutrien yang paling kerap diabaikan dalam diet kita. Kita selalu hanya fikirkan tentang nutrien seperti karbohidrat, protein dan lemak. Padahal badan kita juga memerlukan serat. Jumlah pengambilan serat yang disyorkan adalah 38g bagi lelaki dan 25 gram bagi wanita.

Tetapi kita cenderung untuk makan kurang daripada yang disyorkan, iaitu 18 gram bagi lelaki dan 15 gram bagi wanita. Jika anda tidak mengambil dalam jumlah yang disyorkan, anda memang akan berasa lapar walaupun baru sahaja makan. Ia bukan sesuatu yang sukar.

Bagaimana untuk mendapatkan lebih serat : Tukarkan karbohidrat putih (roti putih, nasi putih) kepada karbohidrat coklat ( beras perang, roti bergandum), dengan ini, anda boleh tingkatkan serat anda kepada 4-5 gram setiap kali anda makan. Satu lagi sumber serat adalah flaxseed. Dengan hanya 3 gram setiap sudu besar, flaxseed boleh menambahkan serat kepada sarapan pagi anda!

Anda perlukan sekurang-kurangnya 3 hidangan (segenggam dikira satu hidangan) sayuran hijau dan yang berwarna oren terang, merah atau sayur kuning, seperti lobak , lada benggala dan tomato.

Sayur-sayuran menyekat rasa lapar, kerana mereka mengandungi 90% air, dan penuh dengan serat. Gandakan pengambilan sayuran! Sayuran juga mengandungi rendah kalori, jadi, anda boleh makan dengan banyak, tanpa menambah kalori yang banyak pada badan anda.

Bagaimana untuk mendapatkan lebih banyak sayur-sayuran: Cuba masukkan sayuran dalam makanan anda seperti ke dalam telur dadar, sandwich, atau smoothies. Atau dimakan begitu saja dibuat snek


Kaki Travel? Tahukah Anda Ada 4 Sahaja Warna Passport di Dunia

Sekiranya anda pernah ke luar negara, anda semestinya sudah mempunyai sebuah buku passport. Passport adalah sebuah dokumen perjalanan yang diisukan oleh sebuah kerajaan dan mengandungi maklumat peribadi anda. Ianya merupakan dokumen yang wajib dibawa sekiranya anda hendak ke luar negara.

Cuba ambil passport anda dan lihat apakah warna buku passport anda? Merah. Cuba lakukan carian di enjin carian Google mengenai passport Amerika Syarikat dan apakah warna passport mereka? Biru.

Pernah anda tertanya-tanya mengapakah setiap negara mempunyai warna yang tertentu untuk passport mereka?

Selain warna merah dan biru, tahukah anda sebenarnya ada 4 sahaja kod warna standard yang dibenarkan untuk passport di seluruh dunia iaitu merah, biru, hijau dan hitam dan setiap kod warna ini mempunyai maksud berbeza.

Passport negera Malaysia berwarna merah. Passport berwarna merah ini selalunya dikeluarkan oleh negara-negara yang sedang dijajah pihak komunis atau mempunyai sejarah dengan komunis.

Selain Malaysia, antara negara lain yang mempunyai passport berwarna merah ini adalah Slovenia, China, Serbia, Russia dan Poland. Selain itu, kebanyakan negara Kesatuan Eropah (EU) kecuali Croatia juga mempunyai passport berwarna merah.

Selain merah, biru merupakan warna yang popular untuk passport. Antara negara yang menggunakan warna ini ialah Amerika Syarikat. Penggunaan warna biru ini melambangkan "dunia baru (new world". Selain Amerika Syarikat, 15 negara Caribbean juga menggunakan warna biru pada passport mereka.

Selain itu, negara-negara blok Amerika Selatan seperti Brazil dan Argentina juga menggunakan warna biru di mana ianya melambangkan hubungan mereka dengan Mercosur - sebuah kesatuan perdagangan.

Kebanyakan negara Islam mempunyai passport berwarna hijau. Warna hijau digunakan kerana ianya mempunyai perkaitan dengan Islam merupakan warna kegemaran Nabi S.A.W. Antara negara yang menggunakan warna hijau adalah Arab Saudi dan Pakistan.

Selain itu, terdapat juga sesetangah negara Afrika yang menggunakan warna hijau pada passport mereka seperti Nigeria, Ivory Coast dan Senegal. Walaubagaimanapun, penggunaan warna hijau ini bukan bermaksud mereka ini negara Islam sebaliknya melambangkan keanggotaan mereka dalam ECOWAS (The Economic Community of West African States)

Passport berwarna hitam adalah passport yang paling jarang dijumpai. Ianya dimiliki oleh kebanyakan negara Afrika, contohnya Botswana dan Zambia. Walaubagaimanapun, walaupun New Zealand bukanlah negara Afrika, mereka menggunakan warna hitam pada passport memandangkan ianya merupakan warna rasmi negara New Zealand.


Gadis Ini Kongsi Petua Cemerlang SPM Dan Hafaz 30 juzuk Al-Quran

Keputusan SPM 2016 telah diumumkan pada 16 Mac lalu. Seramai 8,647 daripada 434,535 atau 2.13 peratus calon SPM 2016 memperoleh semua A (A+, A, A-) dalam semua mata pelajaran yang diduduki berbanding 9,721 calon pada tahun 2015.

Walaupun Gred A telah berkurangan, GPN semua mata pelajaran telah meningkat secara signifikan. Ini bermakna prestasi keseluruhan pelajar meningkat tetapi yang mendapat gred tinggi (semua A) berkurangan, kemungkinan tertumpu B+. Secara keseluruhan, prestasi pencapaian individu pelajar adalah lebih baik pada tahun ini.

Salah seorang pelajar cemerlang SPM 2016 yang mendapat semua A+ adalah adik Husna Mardhiyyah binti Mohd Fauzi dari Terengganu. Beliau merupakan pelajar Sekolah Menengah Imtiaz Kemamam, Terengganu dan di anugerahkan Anugerah Terbaik Ulul Albab.

Apa yang menariknya, beliau bukan sahaja berjaya dalam peperiksaan SPM 2016, malah seorang yang sangat pintar dalam bahasa Arab serta hafazan Al-Quran. Berikut adalah video beliau semasa mengambil keputusan SPM 2016 lalu, dan beliau berkongsi sedikit sebanyak bagaimana cara beliau menggunakan masa beliau untuk mencapai keputusan yang amat membanggakan ini.

Pasti anda semua bersetuju dengan apa yang beliau katakan. Sememangnya cara beliau adalah yang terbaik untuk mendapatkan keberkatan dan juga ilmu dunia. Beliau mengamalkan membaca Al-Quran terlebih dahulu sebelum membuka buku akademik. Menurut beliau, jika kita mahu berjaya dalam akademik, kita perlu mendapatkan redha Allah terlebih dahulu.

Juga beliau menasihatkan untuk menjaga adab dengan ibu bapa dan juga menjaga hubungan sesama manusia. Walaupun tidak berapa yakin akan mendapat 11A+, namun beliau yakin jika Allah mengkehendakki beliau untuk dapat, beliau akan dapat.

Beliau juga memberitahu selalu berhubung dengan ibu bapa melalui telefon kerana bersekolah di asrama, dan setiap kali menelefon beliau akan minta ibu bapanya untuk berdoa untuknya, dan juga meminta maaf dan restu dari mereka. Ibunya turut memberitahu media apa yang dilakukan ketika mengandungkan remaja hebat ini.

Bercita-cita untuk menjadi pensyarah, remaja hebat ini menghafaz 30 juzuk Al-Quran, serta mendapat perlbagai anugerah. Kami sediakan biodata beliau serta anugerah dan pencapaian yang beliau terima.

Kami sangat berbangga dengan anak muda ini atas pencapaian beliau. Semoga beliau dapat menjadi contoh kepada anak-anak muda yang lain dalam menjadi remaja yang berjaya di dunia dan di akhirat insyaAllah. Bak kata orang-orang tua "Sejuk perut ibu mengandung"


Gambar letusan gunung berapi Puyehue-Cordon Caulle ini kelihatan seperti menggunakan kesan khas

Korang pernah tengok gambar monster volcano meletus? Gambar gunung berapi ini adalah gunung berapi di Chile. Nama gunung berapi ni adalah Puyehue-Cordon Caulle.

Cuba tengok menara telekomunikasi merah tu? Nampak? Ok sekarang ni, bayangkan berapa tinggi letusan gunung berapi tu.

Ini adalah gambar lain yang sempat dirakam oleh jurugambar professional. Cantik kan? Tapi berbahaya sebab asap gunung berapi selalunya terdapat gas beracun dan ditambah dengan asap/debu yang tebal.

Siap ada cas elektrik yang menghasilkan petir/kilat disebabkan letusan gunung berapi ini. Sungguh dasyat letusan gunung berapi ini. Kejadian ini dilaporkan berlaku pada 2011.


Tempat menarik yang wajib anda lawati di Vienna Austria

Hari ni aku nak kongsi tempat-tempat menarik di Vienna atau Wien dalam bahasa Jerman. Kalau sesiapa pernah ke Vienna, mesti korang rasa best kan. Tak lengkap kalau korang melawat Europe tanpa tahu sebenarnya Vienna adalah tempat-mesti-pergi. Vienna adalah bandar yang penuh dengan bangunan-bangunan klasik serta moden yang mengagumkan dan dikenali juga sebagai salah satu kota muzik kerana banyak opera-opera dan persembahan muzik di Vienna. Pada pendapat aku, kota Vienna memang awesome dan best. Di kesempatan ini, aku nak share beberapa tempat yang menarik sekiranya korang merancang ke kota Vienna.

p/s: dinasihatkan sekiranya mahu melawat Vienna selama beberapa hari, korang boleh beli tiket public transportation Vienna untuk 24 atau 72 jam atau selama mana korang nak tinggal di kaunter OBB di sekitar Wien. Dinasihatkan jangan naik public transport tanpa tiket, nanti kena fine. Anda juga boleh beli Vienna card yang berharga €13.90 depend pada duration korang di Vienna. (Info boleh check di sini).

Tempat ni wajib pergi! Kalau setakat ke Vienna tapi tak singgah sini, memang tak payah datang Vienna lah. Sejarahnya pada masa dulu, istana ni jadi tempat tidur raja Austria pada waktu summer atau musim panas dan sekarang ini telah dijadikan muzium (reason; aku tak berapa pasti). Bangunan istana ini cukup besar dan di tambah pula dengan keluasan taman, istana ini memang tempat yang korang akan rasa tak puas nak berjalan dan yang penting, korang akan rasa penat. Korang tak dibenarkan mengambil gambar di dalam istana tu, kalau di luar istana, boleh lagi. Mungkin sebab dia nak preserve  tempat tu dari sebarang risiko. Nasihat aku, selepas keluar dari melawat istana tu, korang lepak atau duduk dulu di luar istana sebelum teroka taman di situ sebab tempat ini berbaloi untuk mata anda berehat!

Kalau korang nak ke tempat ni, korang boleh naek U-Bahn (U4) dan cari tempat nama Schonbrunn atau pun korang boleh naik city tour yang cover trip ke Schonbrunn, setiap hotel di Wien ada provide service ni.

Tempat favourite aku kalau nak lepak-lepak minum kopi dan window shopping. Banyak kedai-kedai kopi dan butik-butik mewah seperti Hermes, Cartier, Crocodile dan etc. Nama Stephansplatz ini sebenarnya bersempena nama Cathedral di tengah-tengah jalan. Korang boleh naik ke atas Cathedral tapi confirm penat, sebab korang kena panjat 300++ anak tangga untuk sampai ke atas kalau tak silap. Sampai di atas tu, boleh tengok pemandangan seluruh Vienna. Di area Stephansplatz ni ada macam-macam yang anda boleh dapat antaranya handbag, perfume, clothing, food dan sebagainya. Bagi orang Muslim, kalau dah berjalan-jalan area sana, mestilah rasa lapar dan luckily ada kedai seafood, Nordsee dan juga kedai kebab. Memang Stephansplatz adalah tempat tumpuan orang ramai selepas Schonbrunn Palace.

Korang boleh naik U-Bahn (U1 atau U3) dan cari nama Stephansplatz. Selain itu, selalunya city tour akan berhenti dkt Stephansplatz selepas melawat tempat-tempat lain sekiranya korang guna tour guide.

Salah satu taman terbesar di Vienna. Kalau nk rehat-rehat, jalan-jalan macam kat Manhattan park, tempatnya adalah Prater sebab taman ini memang terbaik. TAPI! Sebenarnya visitor tak akan ke sini sahaja sebab mereka juga selalu ke Wurstelprater Amusement Park atau lebih dikenali dengan nama Prater oleh local people. Tempat ni macam Disneyland. Ada macam-macam game boleh korang try main (kalau korang ada checklist hidup which is explore every country amusement park, korang memang berani dan adventurous). Dekat sini ada go-kart, madame Tussaud gallery, Ferris Wheel, Train, Rollercoaster, dan banyak lagi lah dan ada juga game yang macam dekat Sunway Lagoon tu, naik boat turun dari tempat tinggi yang ada air tu, macam-macam lah. Apa aku rasa bila lepak dalam tu? Aku lupa jalan keluar sebab dah excited sangat sebab tak notice langsung jalan keluar tapi lucky kawan aku dari Austria tu ada sekali. Yang paling tak bestnya, aku lupa tangkap gambar semua benda dalam tu... hahahaha. Gambar kat bawah ni aku cilok dari Internet. Sorry... :(

Kalau korang nak datang sini, boleh naik U-Bahn(U3) atau S-Bahn. Cari U-Bahn atau S-Bahn yang ke Praterstern atau Wien Nord.

Bangunan ini adalah bangunan yang mempersembahkan opera setiap beberapa hari. Aku tak suka sangat opera-opera ni. kalau nak setakat tangkap gambar aku ok lagi, itu pun aku tak tangkap gambar bangunan ni sebab tujuan aku datang sini sebenarnya nak try kopi dan tengok kek famous dekat sini. Bangunan opera house ini memang bangunan lama sebab dari dulu lagi opera house ni ada show, kalau tak silap tahun 1800++. Kalau korang yang jenis artistic, boleh lah layan. Tempat yang selalu orang pergi area sini adalah Hotel Sache Torte iaitu di Café Sacher Vienna. Di cafe ini ada special klasik kek yang resipinya sejak dari zaman dulu lagi tetap sama rasa dan bentuk. Kat sini aku sempat pekena cappucino dia dan aku tak makan kek tu sebab walaupun sedap tapi masa aku pergi cafe ini, kek Original Sacher-Torte without rum sudah habis. Agak ramai jugak tourist pak arab datang sini makan, so aku sempat lah snap gambar aku minum cappucino saja sebab kek tu kawan aku dah habiskan semua.

Korang boleh ke sini dengan naik U-bahn (U1, U3 atau U4) dan cari nama Karlsplatz. Boleh juga nak naik city shuttle tapi tidak digalakkan. Sebab? Aku suggest naik U-bahn pun dah ok.

Jalan ni adalah untuk korang yang suka shopping. Sebab, banyak kedai yang brand-brand yang tak pernah dengar tapi korang akan puas hati dengan kualiti barang tu. sebab orang Austria ni, dorang prefer local product dibandingkan dengan produk luar, sebab tu dorang support Red Bull gila-gila. Korang mesti suka punya kalau jalan kat sini dari hujung ke hujung jalan ni, jarak aku tak berapa sure tapi korang akan lenguh kaki. Ada macam-macam butik contoh butik nike, adidas, zara, peek&cloppenburg, H&M, dan macam-macam lagi lah. Sayang sejuta kali sayang, aku tak tangkap gambar kat area jalan ini sebab aku sibuk masuk kedai, window shopping. Tapi tidak mengapa, gambar internet kan banyak.

Kalau korang nak ke sini, boleh ambil U-Bahn dan berhenti di Westbanhof (Ambil U3 atau U6) atau Museumsquartier (Ambil U2) sebab dua-dua tempat ni adalah penghujung jalan Mariahilfe Strasse. Korang boleh start dari mana-mana tapi aku suggest start dari Westbanhof ke Museumsquartier sebab nanti korang boleh ke Rathaus, Museum Wien dan sebagainya.

Syurga kaki shopping. Kalau korang bawa duit banyak, Niat nak pakai brand dan nak murah dan niat memang nak shopping CK, AX, Gucci, Ted Baker, Burberry, Prada, Nike, Adidas, Bally, Zegna dan etc, boleh lah ke Pandorf. Pandorf ni adalah designer outlet. Macam mini-city yang ada deretan kedai, penuh dengan manusia. Pandorf hanya ditutup setiap hari ahad. Masa opening seperti di bawah:

Kalau nak ke Pandorf, better ambil bas sebab nak ke sana guna kereta atau train agak leceh. Naik bas dekat depan Opera House. Tiket kena beli online kat link ni dan apa-apa maklumat, korang boleh ke website dorang kat sini.

Setakat itu sahaja untuk perkongsian kali ini sebab apa yang aku share ni agak panjang dan tempat ni baru sahaja cover kat bandar Vienna which is a small part of their capital city. Ada banyak lagi tempat menarik di Vienna yang korang kena explore. Hint: Rathaus, UN office, Herrengasse dan banyak lagi. Austria ada banyak tempat best lagi ni!

p/s: semua gambar yang tertera trademark "myariff" adalah hak milik penulis. yang lain diambil dari internet.


Sekiranya anda ke Korea, Anda patut pergi ke 'The Garden of Morning Calm'

Mungkin tidak ramai tahu mengenai tempat bernama ‘The Garden of Morning Calm’ di Korea Selatan. Tempat yang popular sudah semestinya ramai yang tahu dan pernah melawatinya seperti Nami Island (terkenal sebagai Pulau Cinta, populariti tercetus semenjak Drama Winter Sonata yang menjalankan pengambarannya di situ), N Seoul Tower (dahulunya dikenali sebagai Namsan Tower, Menara tertinggi di Korea Selatan yang terletak di Gunung Namsan), Istana-istana seperti Gyeongbokgung, Changdeokgung dan Deoksugung.

‘The Garden of Morning Calm’ ialah sebuah taman bunga di daerah Gyeonggi-do, Korea Selatan dengan keluasan 30,000㎡ yang dikonsepkan oleh Professor Han Sang-kyung dari Gardening Department, Sahmyook University. Misinya adalah membina sebuah taman bunga yang membawakan konsep Korea yang terkenal di seluruh dunia. Ia merupakan antara taman bunga persendirian yang tertua di Korea dan mampu menarik lebih kurang 600,000 pelawat setahun.

Laluan yang indah dan cantik, rumput yang dijaga rapi dan lebih 5,000 jenis tumbuh-tumbuhan membentuk 20 tema yang tersendiri. Yang paling terkenal adalah Sukgeum Garden yang berbentuk iras bentuknya Korea, dengan harapan penggabungan Korea Utara dan Selatan. Taman ini dibuka sepanjang tahun dan bunga-bunga akan kembang mekar sekitar Mac hingga November, iaitu dari musim bunga hinggalah akhirnya musim luruh. Ini adalah masa kemuncak bagi taman ini. Dan di musim sejuk pula, adanya festival lampu selepas terbenamnya matahari.

Festival lampu ini adalah festival lampu yang terbesar di Korea Selatan, diterangi oleh 30,000 lampu di seluruh taman. Sekiranya anda bakal melawat Korea Selatan di musim salji, anda mungkin boleh melawat taman ini. Mudahnya anda boleh menaiki pengangkutan awam, dengan menaiki tren dari mana-mana stesen di daerah Seoul ke Cheongpyeong Station, kemudian menaiki Gapyeong Tour Bus. Bas tersebut akan berhenti terus di ‘The Garden of Morning Calm’. Perjalanan mengambil masa lebih kurang 2 jam 30 minit.


Selalu makan sarapan pagi boleh membuatkan anda 'Genius'

Sangat menjadi kebiasaan bagi kita, rakyat Malaysia terutamanya, mengabaikan pengambilan sarapan. Ini adalah satu kesilapan yang sangat besar. Jawapan yang diberikan adalah tidak mempunyai masa kerana sibuk, lewat ke tempat kerja, dan juga traffic jam. Ia sebenarnya ia adalah satu alasan yang tidak lagi munasabah. Sebab kenapa kita selalu tidak bersarapan adalah kita tidak tahu betapa pentingnya sarapan kepada badan dan otak kita, seterusnya mempengaruhi aktiviti dan emosi kita sepanjang hari.

Cuba bayangkan, berbaloi atau tidak jika anda dapat menggunakan hanya 5-10 minit masa untuk bersarapan,  mampu memberikan impak yang besar pada hari anda dengan menjadi lebih produktif dan sihat sepanjang hari.

Ini adalah di antara sebab mengapa sarapan adalah hidangan yang paling penting dalam sehari.

Bolehkah sarapan memeberikan impak kepada saiz pinggang anda? Beberapa kajian mengatakan ya. Sarapan menggerakkan metabolisme anda, membantu anda membakar kalori sepanjang hari.

Kajian menunjukkan, secara purata, orang yang makan sarapan pagi lebih kurus berbanding mereka yang tidak. Ia berkemungkinan kerana makan makanan yang mempunyai protein dan serat di pagi hari membuatkan anda kurang lapar sepanjang hari. Jika anda tak bersarapan, anda akan lebih cenderung untuk mendapatkan makanan ringan atau jajan yang tinggi gula pada pertengahan pagi.

Jika anda berdiet, jangan ingat mengurangkan pengambilan kalori dengan tidak bersarapan akan membantu anda. Kajian menunjukkan ramai yang berjaya menurunkan dan mengekalkan berat badan ideal, makan sarapan setiap hari.

Seperti organ-organ yang lain di dalam badan kita, otak kita juga memerlukan tenaga untuk berkerja di tahap terbaik!

Kadang-kadang kanak-kanak tidak mahu makan pada waktu pagi, tetapi ia amat penting untuk memastikan mereka makan. Badan mereka yang sedang membesar memerlukan nutrien dan tenaga. Kanak-kanak yang tidak bersarapan  sukar memberi tumpuan, dan mereka menjadi lebih letih di sekolah. Mereka juga boleh menjadi goyah atau resah. Dan ia bukan sahaja akan menjejaskan mood mereka, malah akan menjejaskan pembelajaran mereka.

Satu kajian menunjukkan bahawa kanak-kanak yang bersarapan mempunyai skor ujian lebih tinggi daripada mereka yang tidak. Kebanyakan kanak-kanak tidak mendapat semua vitamin dan mineral yang diperlukan daripada hanya makan tengah hari dan makan malam. Jika anak anda tidak mahu makan pada waktu pagi di rumah, cuba bungkus sesuatu supaya mereka boleh makan dalam perjalanan ke sekolah atau di antara kelas. Pilih seperti buah, kacang atau sapukan peanut butter pada roti sudah memadai.

Keperluan tenaga berbeza bergantung kepada tahap aktiviti seseorang dan peringkat hidup, tetapi biasanya lelaki memerlukan lebih tenaga berbanding wanita. Kanak-kanak yang sedang membesar memerlukan banyak tenaga, sebagai contoh kanak-kanak lelaki berumur 7 hingga 10 sepatutnya makan dengan jumlah kalori lebih kurang 1940 kalori setiap hari, dan kanak-kanak perempuan berumur 7 hingga 10 tahun perlu makan dengan jumlah kalori lebih kurang 1740 kalori sehari.

Bagi orang dewasa, lelaki memerlukan lebih kurang 2500 kalori dan wanita memerlukan 2000 kalori, sehari. Jadi dengan bersarapan, ia membantu anda mencukupkan pengambilan kalori, yang biasanya kurang, kerana tidak bersarapan.

"Bersarapan setiap pagi mempunyai manfaat kesihatan jangka masa panjang. Ia Dapat mengurangkan obesiti, merendahkan tekanan darah tinggi, mengelakkan dari penyakit jantung dan kencing manis."

Jadi, mari kita cuba bersarapan setiap pagi, dan menjadikan sarapan waktu makan yang paling penting dalam sehari.